**МОНГОЛ УЛСЫН** **ИХ ХУРЛЫН 2022 ОНЫ ХАВРЫН ЭЭЛЖИТ ЧУУЛГАНЫ ТӨРИЙН БАЙГУУЛАЛТЫН БАЙНГЫН ХОРООНЫ 04 ДҮГЭЭР САРЫН 20-НЫ ӨДӨР /ЛХАГВА ГАРАГ/-ИЙН ХУРАЛДААНЫ ТЭМДЭГЛЭЛИЙН ТОВЬЁГ**

|  |  |  |
| --- | --- | --- |
| **№** | **Баримтын агуулга** | **Хуудас** |
| 1. | **Хуралдааны товч тэмдэглэл:** | 1-6 |
| 2 | **Хуралдааны дэлгэрэнгүй тэмдэглэл:** | 7-39 |
|  | 1.Монгол Улсын засаг захиргаа, нутаг дэвсгэрийн нэгж, түүний удирдлагын тухай хууль /Шинэчилсэн найруулга/-тай бусад хууль тогтоомжийг нийцүүлэх зорилгоор боловсруулсан хуулийн төслүүд /Засгийн газар 2022.01.05-ны өдөр өргөн мэдүүлсэн, ***эцсийн хэлэлцүүлэг***/ | 6-7 |
|  | 2.Зарим төрлийн төрийн хяналт шалгалтын үйл ажиллагааг түр зогсоох тухай хуулийн төсөл /Засгийн газар 2022.03.11-ний өдөр өргөн мэдүүлсэн, ***анхны хэлэлцүүлэг***/ | 7-14 |
|  | 3.Олон нийтийн радио, телевизийн тухай хуулийн хэрэгжилттэй танилцах, хянан шалгах үүрэг бүхий ажлын хэсгийн үр дүнг танилцуулах | 14-39 |

***Монгол Улсын Их Хурлын 2022 оны хаврын ээлжит чуулганы***

***Төрийн байгуулалтын байнгын хорооны 04 дүгээр сарын 20-ны***

***өдөр /Лхагва гараг/-ийн хуралдааны товч тэмдэглэл***

Төрийн байгуулалтын байнгын хорооны дарга Ж.Мөнхбат ирц, хэлэлцэх асуудлын дарааллыг танилцуулж, хуралдааныг даргалав.

*Хуралдаанд ирвэл зохих 19 гишүүнээс 10 гишүүн хүрэлцэн ирж, 52.6 хувийн ирцтэйгээр хуралдаан 10 цаг 13 минутад Төрийн ордны “Жанжин Д.Сүхбаатар” танхимд эхлэв.*

*Томилолттой: А.Адъяасүрэн;*

*Чөлөөтэй: С.Амарсайхан, Ж.Батсуурь, Ж.Ганбаатар, Л.Оюун-Эрдэнэ, Х.Нямбаатар.*

Улсын Их Хурлын гишүүн Б.Бейсен хуралдаанд оролцов.

**Нэг.*Монгол Улсын засаг захиргаа, нутаг дэвсгэрийн нэгж, түүний удирдлагын тухай хууль /Шинэчилсэн найруулга/-тай бусад хууль тогтоомжийг нийцүүлэх зорилгоор боловсруулсан хуулийн төслүүд*** */*Засгийн газар 2022.01.05-ны өдөр өргөн мэдүүлсэн, ***эцсийн хэлэлцүүлэг***/

Хэлэлцэж буй асуудалтай холбогдуулан Засгийн газрын Хэрэг эрхлэх газрын дэд дарга У.Бямбасүрэн, мөн газрын Хууль, эрх зүйн газрын дарга Н.Мягмар нар оролцов.

Хуралдаанд Улсын Их Хурлын Тамгын газрын Хууль, эрх зүйн газрын Зөвлөхүүдийн албаны зөвлөх Г.Баяртуяа, Байнгын хорооны асуудал хариуцсан хэлтсийн Төрийн байгуулалтын байнгын хороо хариуцсан ахлах зөвлөх Б.Хатантуул, референт Э.Баттогтох, Хяналт шалгалт, үнэлгээний газрын Хяналт шалгалтын хэлтсийн зөвлөх Б.Нандингэрэл нар байлцав.

Төслийг эцсийн хэлэлцүүлэгт бэлтгэсэн талаар ажлын хэсгийн танилцуулгыг Байнгын хорооны дарга Ж.Мөнхбат танилцуулав.

Танилцуулгатай холбогдуулан Улсын Их Хурлын гишүүдээс асуулт, санал гараагүй болно.

Байнгын хорооноос гарах танилцуулгыг Улсын Их Хурлын гишүүн Ё.Баатарбилэг Улсын Их Хурлын чуулганы нэгдсэн хуралдаанд танилцуулахаар тогтов.

*Уг асуудлыг 11 цаг 15 минутад хэлэлцэж дуусав.*

***Хоёр.Зарим төрлийн төрийн хяналт шалгалтын үйл ажиллагааг түр зогсоох тухай хуулийн төсөл*** /Засгийн газар 2022.03.11-ний өдөр өргөн мэдүүлсэн, ***анхны хэлэлцүүлэг***/

Хэлэлцэж буй асуудалтай холбогдуулан Хууль зүй, дотоод хэргийн яамны Төрийн нарийн бичгийн дарга П.Сайнзориг, мөн яамны Хууль зүйн бодлогын газрын дарга Д.Цолмон, шинжээч Д.Сандаг, Мэргэжлийн хяналтын ерөнхий газрын дарга Б.Баасандорж, Шударга өрсөлдөөн, хэрэглэгчийн төлөө газрын Тамгын газрын дарга Б.Наранцэцэг, Нийгмийн даатгалын ерөнхий газрын Хяналт, шалгалтын газрын дарга Д.Ганзориг, Мал эмнэлгийн ерөнхий газрын Мал эмнэлгийн үнэлгээний улсын ахлах байцаагч Б.Чулуунчимэг, Эм, эмнэлгийн хяналт зохицуулалтын газрын даргын албан үүргийг түр орлон гүйцэтгэгч Д.Уранзаяа, Монголын үндэсний худалдаа аж үйлдвэрийн танхимын дэргэдэх Хууль зүйн бодлогын зөвлөлийн гишүүн Ө.Жамбалсүрэн, Хуульч, судлаач Ж.Нарантуяа нар оролцов.

Хуралдаанд Улсын Их Хурлын Тамгын газрын Хууль, эрх зүйн газрын Зөвлөхүүдийн албаны зөвлөх Г.Баяртуяа, Байнгын хорооны асуудал хариуцсан хэлтсийн Төрийн байгуулалтын байнгын хороо хариуцсан ахлах зөвлөх Б.Хатантуул, референт Э.Баттогтох, Хяналт шалгалт, үнэлгээний газрын Хяналт шалгалтын хэлтсийн зөвлөх Б.Нандингэрэл нар байлцав.

Хуулийн төслийг анхны хэлэлцүүлэгт бэлтгэсэн талаар ажлын хэсгийн санал, дүгнэлтийг ажлын хэсгийн ахлагч, Улсын Их Хурлын гишүүн Н.Энхболд танилцуулав.

Ажлын хэсгийн санал, дүгнэлттэй холбогдуулан Улсын Их Хурлын гишүүн М.Оюунчимэг, Ё.Баатарбилэг нарын тавьсан асуултад ажлын хэсгийн ахлагч, Улсын Их Хурлын гишүүн Н.Энхболд хариулж, тайлбар хийв.

***Монгол Улсын Их Хурлын чуулганы хуралдааны дэгийн тухай хуулийн 39 дүгээр зүйлийн 39.10-т заасны дагуу*** *Зарим төрлийн төрийн хяналт шалгалтын үйл ажиллагааг түр зогсоох тухай хуулийн төслийг зүйл бүрээр хэлэлцэв.*

Төслийн 1, 2, 4, 5, 7 дугаар зүйлтэй холбогдуулан Улсын Их Хурлын гишүүдээс асуулт, санал гараагүй болно.

Төслийн 3 дугаар зүйлтэй холбогдуулан Улсын Их Хурлын гишүүн М.Оюунчимэгийн тавьсан асуултад ажлын хэсгийн ахлагч, Улсын Их Хурлын гишүүн Н.Энхболд хариулж, тайлбар хийв.

Төслийн 6 дугаар зүйлтэй холбогдуулан Улсын Их Хурлын гишүүн Ё.Баатарбилэг, Н.Энхболд нар үг хэлэв.

*Зарим төрлийн төрийн хяналт шалгалтын үйл ажиллагааг түр зогсоох тухай хуулийн төслийн талаарх ажлын хэсгээс гаргасан зарчмын зөрүүтэй саналын томьёоллоор санал хураалт явуулав.*

**Ж.Мөнхбат: 1.Улсын Их Хурлын гишүүн Н.Энхболд, А.Адъяасүрэн, Ж.Ганбаатар, Т.Доржханд, Б.Жаргалмаа, Ц.Мөнх-Оргил, Б.Пүрэвдорж, Б.Энхбаяр, Ц.Цэрэнпунцаг /Цаашид “Ажлын хэсэг” гэх/ нарын гаргасан, Төслийн 1 дүгээр зүйлийн “төрийн бусад байгууллагаас” гэсний дараа “хүний амь нас, эрүүл мэнд, хүрээлэн буй орчинд учруулж болзошгүй хор хохирол, үр дагаврыг харгалзан их эрсдэлтэйгээс бусад объектод” гэж нэмэх гэсэн саналыг** дэмжье гэсэн санал хураалт явуулъя.

Зөвшөөрсөн: 7

Татгалзсан: 5

Бүгд: 12

58.3 хувийн саналаар дэмжигдлээ.

2.Ажлын хэсгийн гаргасан, Төслийн 3 дугаар зүйлийн “2 дугаар зүйлд” гэсний өмнө “1,” гэж, “хяналт шалгалтыг хийхдээ” гэсний өмнө “төрийн” гэж тус тус нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 9

Татгалзсан: 4

Бүгд: 13

69.2 хувийн саналаар дэмжигдлээ.

3.Ажлын хэсгийн гаргасан, Төслийн 3 дугаар зүйлийн “зөрчилд” гэснийг “зөрчил, дутагдалд” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 9

Татгалзсан: 4

Бүгд: 13

69.2 хувийн саналаар дэмжигдлээ.

4.Ажлын хэсгийн гаргасан, Төслийн 4 дүгээр зүйлийн “Санхүүгийн зохицуулах хороо” гэсний дараа “Хадгаламжийн даатгалын корпораци,” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 9

Татгалзсан: 4

Бүгд: 13

69.2 хувийн саналаар дэмжигдлээ.

5.Улсын Их Хурлын дарга Г.Занданшатарын гаргасан, Төсөлд доор дурдсан агуулгатай 6 дугаар зүйл нэмэх:

“**6 дугаар зүйл.** Энэ хууль батлагдсантай холбогдуулан иргэн, хуулийн этгээд дотоод хяналт шалгалтаа зохион байгуулж, бүтээгдэхүүн, ажил, үйлчилгээ, үйл ажиллагаа, тоног төхөөрөмжийн хөдөлмөрийн аюулгүй байдлыг ханган ажиллаж, холбогдох хуульд заасан хариуцлагыг хүлээнэ.” гэсэн саналыг дэмжье гэсэн санал хураалт явуулъя.

Зөвшөөрсөн: 8

Татгалзсан: 5

Бүгд: 13

61.5 хувийн саналаар дэмжигдлээ.

6.Ажлын хэсгийн гаргасан, Төслийн 7 дугаар зүйлийн “Энэ хуулийг 2022 оны 02 дугаар сарын 01-ний” гэснийг “Энэ хуулийг хүчин төгөлдөр болсон” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 8

Татгалзсан: 5

Бүгд: 13

61.5 хувийн саналаар дэмжигдлээ.

*Төслийг зүйл бүрээр хэлэлцэж дуусав.*

Байнгын хорооноос гарах санал, дүгнэлтийг Улсын Их Хурлын гишүүн Н.Энхболд Улсын Их Хурлын чуулганы нэгдсэн хуралдаанд танилцуулахаар тогтов.

*Уг асуудлыг 11 цаг 43 минутад хэлэлцэж дуусав.*

***Гурав.Олон нийтийн радио, телевизийн тухай хуулийн хэрэгжилттэй танилцах, хянан шалгах үүрэг бүхий ажлын хэсгийн үр дүнг танилцуулах***

Хэлэлцэж буй асуудалтай холбогдуулан Монголын Үндэсний олон нийтийн радио, телевизийн Үндэсний зөвлөлийн гишүүн С.Алтанцэцэг, В.Бат-Эрдэнэ, Н.Онон, Х.Чилаажав, М.Наранбаатар, Д.Оюун-Эрдэнэ, М.Уянга, Ж.Цэсэн, Хяналтын зөвлөлийн гишүүн Б.Баясгалан, Л.Дондог, Монголын Үндэсний олон нийтийн радио, телевизийн Ерөнхий захирал А.Бүрэнбаатар, мөн телевизийн Тамгын газрын дарга С.Наранбаатар, Монголын мэдээ сувгийн захирал Р.Гандиймаа, Техникийн төвийн захирал Н.Болорхүү, Төрөлжсөн сувгийн захирал П.Отгонтуяа, Санхүү, хөрөнгө оруулалтын газрын захирал О.Гомбожав, Стратеги, хамтын ажиллагааны газрын захирал З.Бадрал, Монголын Үндэсний олон нийтийн телевизийн захирал Н.Байгал, Монголын Үндэсний олон нийтийн радиогийн программын албаны дарга Д.Бат-Орших нар оролцов.

Хуралдаанд Улсын Их Хурлын Тамгын газрын Хууль, эрх зүйн газрын Зөвлөхүүдийн албаны зөвлөх Г.Баяртуяа, Байнгын хорооны асуудал хариуцсан хэлтсийн Төрийн байгуулалтын байнгын хороо хариуцсан ахлах зөвлөх Б.Хатантуул, референт Э.Баттогтох, Хяналт шалгалт, үнэлгээний газрын Хяналт шалгалтын хэлтсийн зөвлөх Б.Нандингэрэл нар байлцав.

Олон нийтийн радио, телевизийн тухай хуулийн хэрэгжилттэй танилцах, хянан шалгах үүрэг бүхий ажлын хэсгийн тайлан, дүгнэлт, зөвлөмжийг ажлын хэсгийн ахлагч, Улсын Их Хурлын гишүүн Ё.Баатарбилэг танилцуулав.

Ажлын хэсгийн тайлан, дүгнэлт, зөвлөмжтэй холбогдуулан Улсын Их Хурлын гишүүн Ц.Мөнхцэцэг, М.Оюунчимэг, Ж.Мөнхбат нарын тавьсан асуултад Монголын Үндэсний олон нийтийн радио, телевизийн Үндэсний зөвлөлийн гишүүн Х.Чилаажав, М.Наранбаатар, Монголын Үндэсний олон нийтийн радио, телевизийн Ерөнхий захирал А.Бүрэнбаатар нар хариулж, тайлбар хийв.

**Улсын Их Хурлын гишүүн Н.Энхболд, Б.Пүрэвдорж, Г.Ганболд, Ж.Мөнхбат, Б.Бейсен нар үг хэлэв.**

“Олон нийтийн радио, телевизийн тухай хуульд өөрчлөлт оруулах тухай хуулийн төслийг боловсруулах үүрэг бүхий ажлын хэсэг байгуулах тухай” тогтоолын төслийн талаар Байнгын хорооны дарга Ж.Мөнхбат танилцуулав.

Тогтоолын төсөлтэй холбогдуулан Улсын Их Хурлын гишүүдээс асуулт, санал гараагүй болно.

**Ж.Мөнхбат:** “Олон нийтийн радио, телевизийн тухай хуульд өөрчлөлт оруулах тухай хуулийн төслийг боловсруулах үүрэг бүхий ажлын хэсэг байгуулах тухай” Байнгын хорооны тогтоолын төслийг батлах санал хураалт явуулъя.

Зөвшөөрсөн: 10

Татгалзсан: 3

Бүгд: 13

76.9 хувийн саналаар Байнгын хорооны тогтоол батлагдлаа.

“Чиглэл өгөх тухай” тогтоолын төслийн талаар Байнгын хорооны дарга Ж.Мөнхбат танилцуулав.

Тогтоолын төсөлтэй холбогдуулан Улсын Их Хурлын гишүүн Н.Энхболд үг хэлэв.

**Ж.Мөнхбат:** “Чиглэл өгөх тухай” Байнгын хорооны тогтоолын төслийг батлах санал хураалт явуулъя.

Зөвшөөрсөн: 9

Татгалзсан: 4

Бүгд: 13

69.2 хувийн саналаар Байнгын хорооны тогтоол батлагдлаа.

*Уг асуудлыг 13 цаг 18 минутад хэлэлцэж дуусав.*

Байнгын хорооны хуралдаанаар 3 асуудал хэлэлцэв.

*Хуралдаан 2 цаг 04 минут үргэлжилж, 19 гишүүнээс 13 гишүүн хүрэлцэн ирж, 68.4 хувийн ирцтэйгээр 13 цаг 18 минутад өндөрлөв.*

**Тэмдэглэлтэй танилцсан:**

ТӨРИЙН БАЙГУУЛАЛТЫН

БАЙНГЫН ХОРООНЫ ДАРГА Ж.МӨНХБАТ

**Тэмдэглэл хөтөлсөн:**

ХУРАЛДААНЫ ТЭМДЭГЛЭЛ

ХӨТЛӨХ АЛБАНЫ ШИНЖЭЭЧ Д.ОТГОНДЭЛГЭР

**МОНГОЛ УЛСЫН ИХ ХУРЛЫН 2022 ОНЫ ХАВРЫН ЭЭЛЖИТ ЧУУЛГАНЫ**

**ТӨРИЙН БАЙГУУЛАЛТЫН БАЙНГЫН ХОРООНЫ**

**04 ДҮГЭЭР САРЫН 20-НЫ ӨДӨР / ЛХАГВА ГАРАГ/-ИЙН**

**ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**Ж.Мөнхбат:** Төрийн байгуулалтын байнгын хорооны гишүүдийн олонх хүрэлцэн ирж, Байнгын хорооны ирц бүрдсэн тул Төрийн байгуулалтын байнгын хорооны 2022 оны 04 дүгээр сарын 20-ны өдрийн хуралдаан нээснийг мэдэгдье.

Өнөөдрийн хуралдаанаар хэлэлцэх асуудлыг танилцуулъя. Гурван асуудал хэлэлцэнэ. Нэгдүгээрт, Монгол Улсын Засаг захиргаа нутаг дэвсгэрийн нэгж, түүний удирдлагын тухай хуультай бусад хууль тогтоомжийг нийцүүлэх зорилгоор боловсруулсан хуулийн төслүүд Засгийн газар 2022 оны 01 сарын 05-ны өдөр мэдүүлсэн, эцсийн хэлэлцүүлэг хийнэ.

Хоёрдугаарт, Зарим төрлийн төрийн хяналт шалгалтын үйл ажиллагааг түр зогсоох тухай хуулийн төсөл Засгийн газраас 2022 оны 03 дугаар сарын 11-ний өдөр өргөн мэдүүлсэн, анхны хэлэлцүүлэг хийнэ.

Гуравдугаарт, Олон нийтийн радио, телевизийн тухай хуулийн хэрэгжилттэй танилцах, хянан шалгах үүрэг бүхий ажлын хэсгийн тайлан, санал, дүгнэлтийг сонсоно гэсэн гурван асуудал байна.

Хэлэлцэх асуудалтай холбоотой саналтай гишүүн байна уу? Алга байна. Хэлэлцэх асуудалдаа оръё.

**Монгол Улсын Засаг захиргаа, нутаг дэвсгэрийн нэгж, түүний удирдлагын тухай хуультай бусад хууль тогтоомжийг нийцүүлэх зорилгоор боловсруулсан хуулийн төслүүдийн эцсийн хэлэлцүүлгийг явуулъя.**

Эцсийн хувилбарын төсөл болон эцсийн хэлэлцүүлэгт бэлтгэсэн тухай танилцуулгыг Байнгын хорооны гишүүдэд тараасан байгаа. Би уншаад танилцуулчихъя. Монгол Улсын Засаг захиргаа, нутаг дэвсгэрийн нэгж, түүний удирдлагын тухай хуультай бусад хууль тогтоомжийг нийцүүлэх зорилгоор боловсруулсан хуулийн төслүүдийг эцсийн хэлэлцүүлэгт бэлтгэсэн талаарх Төрийн байгуулалтын байнгын хорооны танилцуулга.

Улсын Их Хурлын дарга, эрхэм гишүүд ээ,

Монгол Улсын Засгийн газраас 2022 оны 01 дүгээр сарын 05-ны өдөр Улсын Их Хуралд өргөн мэдүүлсэн Монгол Улсын Засаг захиргаа, нутаг дэвсгэрийн нэгж, түүний удирдлагын тухай хуультай бусад хууль тогтоомжийг нийцүүлэх зорилгоор боловсруулсан хуулийн төслүүдийн анхны хэлэлцүүлгийг Улсын Их Хурал 2022 оны 04 дүгээр сарын 15-ны өдрийн чуулганы нэгдсэн хуралдаанаар хийж, эцсийн хэлэлцүүлэгт бэлтгүүлэхээр Төрийн байгуулалтын байнгын хороонд шилжүүлсэн билээ.

Тус байнгын хороо Монгол Улсын Их Хурлын чуулганы хуралдааны дэгийн тухай хуулийн дөчин хоёрдугаар зүйлд заасны дагуу 2022 оны 04 дүгээр сарын 20-ны өдрийн хуралдаанаар нэгдсэн хуралдааны анхны хэлэлцүүлгээр олонхын дэмжлэг авсан саналыг хуулийн төслүүдийн холбогдох зүйл, хэсэг, заалтад нэмж тусган эцсийн хэлэлцүүлэгт бэлтгэсэн төсөл болон хуулийн төслийг эцсийн хэлэлцүүлэгт бэлтгэсэн талаарх танилцуулгыг та бүхэнд хүргүүлсэн болно.

Улсын Их Хурлын эрхэм гишүүд ээ,

Монгол Улсын Засаг захиргаа, нутаг дэвсгэрийн нэгж, түүний удирдлагын тухай хуультай бусад хууль тогтоомжийг нийцүүлэх зорилгоор боловсруулсан хуулийн төслүүдийг эцсийн хэлэлцүүлэгт бэлтгэсэн талаарх Төрийн байгуулалтын байнгын хорооны танилцуулгыг хэлэлцэн шийдвэрлэж өгөхийг та бүхнээс хүсье гэсэн танилцуулга байна.

Танилцуулгатай холбогдуулан асуух асуулттай гишүүн байна уу? Алга байна.

Монгол улсын засаг захиргаа, нутаг дэвсгэрийн нэгж, түүний удирдлагын тухай хуультай бусад хууль, тогтоомжийг нийцүүлэх зорилгоор боловсруулсан хуулийн төслүүдийн эцсийн хэлэлцүүлгийг явуулж дууслаа. Байнгын хорооны танилцуулгыг чуулганы нэгдсэн хуралдаанд Улсын Их Хурлын гишүүн, ажлын хэсгийн ахлагч Баатарбилэг танилцуулна. Дараагийн асуудал.

**Зарим төрлийн төрийн хяналт шалгалтын үйл ажиллагааг түр зогсоох тухай хуулийн төслийн анхны хэлэлцүүлгийг явуулъя.**

Тус хуулийн төслийн хэлэлцэх эсэхийг Төрийн байгуулалтын байнгын хороо 2022 оны 03 дугаар сарын 23-ны өдөр чуулганы нэгдсэн хуралдаанаар, 03 сарын 24-ний өдрийн хуралдаанаар тус тус хэлэлцэж шийдвэрлэсэн.

Ажлын хэсгийн гишүүд орж ирж байна. Сайнзориг Хууль зүй, дотоод хэргийн яамны Төрийн нарийн бичгийн дарга, Цолмон Хууль зүйн яам, дотоод хэргийн яамны Хууль зүйн бодлогын газрын дарга, Баасандорж Мэргэжлийн хяналтын ерөнхий газрын дарга, Баяртуяа Хууль, эрх зүйн газрын зөвлөхүүдийн албаны зөвлөх, Наранцэцэг Шударга өрсөлдөөн, хэрэглэгчийн төлөө газрын Тамгын газрын дарга, Ганзориг Нийгмийн даатгалын ерөнхий газрын Хяналт шалгалтын газрын дарга, Уранзаяа Эм, эмнэлгийн хяналтын зохицуулалтын газрын даргын үүргийг түр орлон гүйцэтгэгч, Намжилсүрэн Монголын үндэсний худалдаа аж үйлдвэрийн танхимын орлогч дарга, Чулуунчимэг Мал эмнэлгийн ерөнхий газрын мал эмнэлгийн үнэлгээний улсын ахлах байцаагч, Жамбалсүрэн Монголын үндэсний худалдаа, аж үйлдвэрийн танхимын дэргэдэх Хууль зүйн бодлогын зөвлөлийн гишүүн, Нарантуяа хуульч, судлаач, Сандаг Хууль зүй, дотоод хэргийн яамны Хууль зүйн бодлогын газрын шинжээч гэсэн бүрэлдэхүүнтэй ажлын хэсэг хүрэлцэн ирсэн байна.

Ажлын хэсгийн танилцуулгын танилцуулгыг ажлын хэсгийн ахлагч, Улсын Их Хурлын гишүүн Нямаагийн Энхболд танилцуулна.

**Н.Энхболд:** Байнгын хорооны дарга, эрхэм гишүүд ээ,

Монгол Улсын Засгийн газраас 2022 оны 03 дугаар сарын 11-ний өдөр Улсын Их Хуралд өргөн мэдүүлсэн Зарим төрлийн төрийн хяналт шалгалтын үйл ажиллагааг түр зогсоох тухай хуулийн төслийн үзэл баримтлалыг хэлэлцэх эсэх асуудлыг 22 оны 03 сарын 24-ний өдрийн чуулганы нэгдсэн хуралдаанаар хэлэлцэж, анхны хэлэлцүүлэгт бэлтгүүлэхээр Төрийн байгуулалтын байнгын хороонд шилжүүлсэн. Их Хурлын Даргын 22 оны 03 дугаар сарын 25-ны өдрийн дөчин гуравдугаар захирамжаар дээрх хуулийн төслийг Байнгын хороо болон чуулганы нэгдсэн хуралдаанаар хэлэлцүүлэх бэлтгэл хангах үүрэг бүхий ажлын хэсгийг байгуулж, ажлын хэсгийн ахлагчаар Их Хурлын гишүүн Энхболд, бүрэлдэхүүнд нь Адъяасүрэн, Ганбаатар, Доржханд, Жаргалмаа, Мөнх-Оргил, Пүрэвдорж, Энхбаяр, Цэрэнпунцаг нар, мөн ажлын дэд хэсгийг Хууль зүйн, Хууль зүй, дотоод хэргийн яам, Мэргэжлийн хяналтын ерөнхий газар, Шударга өрсөлдөөн, хэрэглэгчийн төлөө газар, Нийгмийн даатгалын ерөнхий газар, Эм, эмнэлгийн хяналт зохицуулалтын газар, Монголын үндэсний худалдаа аж үйлдвэрийн танхим, Мал эмнэлгийн ерөнхий газар зэрэг холбогдох байгууллагуудаас албан тушаалтнуудыг оролцуулан байгуулж, ажилласан.

Ажлын хэсэг 2 удаа, дэд хэсэг 3 удаа хуралдсан. Ингээд дээрх хуулийн төслийн анхны хэлэлцүүлгийг бэлтгэсэн. Ажлын дэд хэсгийн хуралдаанаар холбогдох байгууллагуудаас тус тусын саналуудыг гаргаж ажилласан. Тухайлбал Үндэсний худалдаа аж үйлдвэрийн танхимаас дээрх хуулийг үйлчлэх хугацаанд төрийн эрх бүхий байгууллагуудын зүгээс төлөвлөгөөт болон төлөвлөгөөт бус хяналт шалгалтыг нэг аж ахуйн нэгжид давхардуулан хийхгүй байх, нэг төрийн эрх бүхий байгууллагаас хийсэн шинжилгээний дүн, дүгнэлтийг хяналт шалгалтыг хэрэгжүүлэх эрх бүхий байгууллага харилцан хүлээн зөвшөөрч, хяналт шалгалтын байгууллагууд хоорондоо харилцан уялдаатай ажиллах. Төрийн эрх бүхий байгууллагуудын зүгээс ноцтой осол, аваар, халдварт өвчин, хордлого зэрэг хүний амь нас, эрүүл мэнд, хүрээлэн буй орчинд бодитой хохирол учруулснаас бусад тохиолдолд амралтын болон нийтээр амрах баярын өдрүүд, худалдаа, аж үйлдвэрлэл, ажил, үйлчилгээний ачаалалтай оргил цаг үед төлөвлөгөөт болон төлөвлөгөөт бус хяналт шалгалтыг хийхгүй байх. Хяналт шалгалтыг хийхдээ аж ахуй эрхлэгчид хүнд суртал, хүндрэл чирэгдэл үүсгэхгүй байх.

Мөн Мэргэжлийн хяналтын ерөнхий газраас Монгол Улсын нэгдсэн нэгдэн орсон Худалдааг хөнгөлж, хөнгөвчлөх хэлэлцээрийн хэрэгжилтийг хангаж, экспортын бүтээгдэхүүнд олгож байгаа гэрчилгээ, импортын мэдэгдэл, түүнчлэн давхардуулсан давхардуулан хийж байгаа хяналт шалгалт болон хянан магадалгаа олгож байгаа баримт бичгүүдийн давхардлыг арилгах, гадаад худалдааны талаарх мэдээллийг худалдааны нэгдсэн portal-д тогтмол байршуулах зэрэг саналуудыг ирүүлсэн.

Ажлын хэсгийн хуралдаанаар Төрийн хяналт шалгалтын тухай хуульд заасан төлөвлөгөөт хяналт, шалгалтыг хүний амь нас, эрүүл мэнд, хүрээлэн буй орчинд учруулж болзошгүй хор хохирол, үр дагаврыг харгалзан их эрсдэлтэй объектод хийдэг байх. Аж ахуйн нэгж, байгууллага дотоод хяналт шалгалтаа зохион байгуулж, бүтээгдэхүүн, ажил, үйлчилгээ, үйл ажиллагаа, тоног төхөөрөмжийн аюулгүй байдлыг ханган холбогдох хуульд заасан хариуцлагыг өөрсдөө хүлээж байх зэрэг саналуудыг боловсруулж тусгасан.

Мөн түүнчлэн Зарим төрлийн төрийн хяналт шалгалтын үйл ажиллагааг түр зогсоох тухай хууль баталсантай холбогдуулан авах зарим арга хэмжээний тухай Улсын Их Хурлын тогтоолын төслийг боловсруулж, танилцуулах санал ажлын хэсэг дэд хэсгийн хуралдаануудын явцад гарсан. Үүний дагуу ийм төслийг боловсруулж, Байнгын хороо, чуулганы нэгдсэн хуралдаанаар хэлэлцүүлэх нь зүйтэй гэж үзээд, тогтоолын төслөөр хүний болон хүрээлэн буй орчны аюулгүй байдлыг хангах, хууль тогтоомжийн сахин мөрдөлтийг хангуулах зорилгоор хэрэгжүүлж байгаа хяналт шалгалтын нийтлэг зорилго, зарчим, хяналт шалгалтын арга, хэлбэр, үүн дотор шалгалт, үзлэг, хянан магадалгаа, баталгаажуулалт, аттестатчилал, мониторинг хяналт шинжилгээ зэрэг зүйлүүд орж байгаа.

Ийм хэлбэрүүдийг хэрэгжүүлэх этгээдийн чиг үүрэг, эрх үүрэг, бүрэн эрх, эрсдэлийн ангилал, үнэлгээ, хяналт, шалгалтын нэгдсэн мэдээллийн сан бүрдүүлэх, хяналт шалгалтын үйл ажиллагааг нэгдсэн зохицуулалт, стандарттай болох чиглэлээр Төрийн хяналт шалгалтын тухай энэ шинэчилсэн найруулгын тухай ярьж байгаа. Хуулийн төслийг мөн хуулийн төсөлтэй бусад хуулийг нийцүүлэх чиглэлээр хууль хоорондын давхардал, зөрчлийг судалж, хяналт шалгалттай холбоотой хууль, тогтоомжийн хэрэгжилтэд үнэлгээ хийж, хяналт шалгалтын давхардлыг арилгах, хяналт шалгалт хэрэгжүүлдэг байгууллагуудын уялдаа холбоог нь хангах, нэг аж ахуйн нэгж, байгууллага дээр хийх хяналт шалгалтын дарамтыг багасгах, эрсдэл багатай аж ахуйн нэгж, байгууллага үйлдвэрлэл, үйлчилгээ эрхлэх явцдаа дотоод хяналтаараа эрсдэлээ хариуцах, түүнчлэн хэрэглэгчийн мэдлэгийг дээшлүүлэх, мэдээллийн ил тод байдлыг хангах замаар хэрэгжилтийн хяналтыг сайжруулах, зарим хяналтын зохицуулалтын бусад арга, хэрэгслийг хэрэгжүүлэх асуудлуудыг судлан үзэж эрх зүйн орчныг бүрдүүлэх чиглэлээр холбогдох хуулийн төслүүдийг энэ оны хаврын ээлжит чуулганд багтаан Улсын Их Хуралд өргөн мэдүүлэх.

Мөн хуулиар эрх олгогдсон бусад төрийн байгууллага хяналт шалгалтыг эрсдэлд суурилан хэрэгжүүлэх. Үүнтэй холбогдуулан эрсдэлийн шалгуур үзүүлэлтүүдийг баталж мөрдөх, хяналт, шалгалтын мэдээллийн нэгдсэн цахим сан бүрдүүлэх, холбогдох зардлыг шийдвэрлэж, шаардлагатай зохион байгуулалтын арга хэмжээ авах зэрэг заалтуудыг тусгахаар төлөвлөж байна.

Ажлын хэсгийн гишүүн, Их Хурлын гишүүн Пүрэвдорж Дэлхийн мал, мал амьтны эрүүл мэндийн байгууллагын стандарт болон Мал, амьтны эрүүл мэндийн тухай хуульд заасны дагуу хуулийн дагуу малын эрүүл мэндийг хамгаалах, малын гаралтай бүтээгдэхүүний мал эмнэлэг, ариун цэврийн шаардлагыг хангуулах зорилготой мал эмнэлгийн хяналтын чиг үүргийг Мал эмнэлгийн ерөнхий газарт бүрэн хамааруулж, Мал эмнэлгийн ерөнхий газраас олгож байгаа мал эмнэлгийн олон улсын гэрчилгээг үндэслэн гаалийн бүрдүүлэлт хийх саналыг гарган ажлын хэсгийн танилцуулгад тусгуулахаар тохирсон.

Ажлын хэсгээс Зарим төрлийн төрийн хяналт шалгалтын үйл ажиллагааг түр зогсоох тухай хуулийн төсөлтэй холбогдуулан зарчмын зөрүүтэй саналууд, мөн Зарим төрийн төрийн хяналт шалгалтын үйл ажиллагааг түр зогсоох тухай хууль баталсантай холбогдуулан авах зарим арга хэмжээний тухай Улсын Их Хурлын тогтоолын төслийг бэлтгэн томьёолж та бүхэнд тараасан байгаа. Энийг хэлэлцэж шийдвэрлэж өгөхийг та бүхнээс хүсье. Баярлалаа.

**Ж.Мөнхбат:** Монгол Улсын Их Хурлын чуулганы хуралдааны дэгийн хуулийн дагуу Байнгын хороо хуулийн төслийг зүйл бүрээр хэлэлцэнэ гэж заасны дагуу хуулийн төслийг зүйл бүрээр хэлэлцэнэ. Гишүүн хуулийн төслийн тухайн зүйлтэй холбогдуулан хууль санаачлагчаас асуулт асууж болно. Ингээд хуулийн төслүүдийг зүйл бүрээр нь хэлэлцье.

Зарим төрлийн төрийн хяналт шалгалтын тухай үйл ажиллагааг түр зогсоох тухай хуулийн төслийн нэгдүгээр зүйл дээр асуулт, саналтай гишүүн байна уу? Ажлын хэсгийн санал байгаа юм байна. Төслийн нэгдүгээр зүйлийн төрийн бусад байгууллагаас гэсний дараа хүний амь нас, эрүүл мэнд, хүрээлэн буй орчинд учруулж болзошгүй хор хохирол, үр дагаврыг харгалзан их эрсдэлтэйгээс бусад объектод гэж нэмэх, санал гаргасан Улсын Их Хурлын гишүүн Энхболд, Адъяасүрэн, Ганбаатар, Доржханд, Жаргалмаа, Мөнх-Оргил, Пүрэвдорж, Энхбаяр, Цэрэнпунцаг, цаашид ажлын хэсэг гэх. санал хураалт явуулна. Ажлын хэсгийн саналыг дэмжье гэдэг саналын томьёоллоор санал хураалт. 12-оос 7 гишүүн дэмжиж, санал дэмжигдэж байна.

Төслийн хуулийн төслийн хоёрдугаар зүйл дээр асуулт, саналтай гишүүн байна уу? Алга байна. Гуравдугаар зүйл дээр санал байна. Төслийн гуравдугаар зүйлийн хоёрдугаар зүйлд гэсний өмнө 1 гэж, хяналт шалгалтыг хийхдээ гэсний өмнө төрийн гэж тус тус нэмэх санал гаргасан. Ажлын хэсэг. Санал хураалт. 13-аас 9 гишүүн дэмжиж, санал дэмжигдлээ.

Гуравдугаар зүйл дээр дахиад нэг санал байна. Төслийн гуравдугаар зүйлийн зөрчил гэснийг зөрчил дутагдалд гэж өөрчлөх, санал гаргасан ажлын хэсэг санал. Оюунчимэг гишүүн асуулт.

**М.Оюунчимэг:** Өнөөдөр манай улс хүнсний аюулгүй байдал, хүний эрх, амьдрах орчны аюулгүй байдал энэ тэр бол маш их зөрчигдөж байгааг бид нар жишээ баримтаар өмнөх хурал дээр дурдаж байсан. Наад зах нь байшингийн лифтнээс өгсүүлээд, янз бүрийн тоглоом наадамд ороод өөрсдийнхөө амийг хорлохоос өгсүүлээд л гээд л, аж ахуйн нэгжүүдтэй холбоотой газрын маргаан, бүр замын маргаан гээд хоорондоо зөрчил үүсгэх хэмжээний юмнууд ингээд болоод байгаа л даа. Тэгээд бид нар өмнө нь хэлсэн нөгөө мэргэжлийн хяналтын энэ хяналт шалгалтыг зогсоох, зогсоосноор энэ төрийн хяналт шалгалтад нөлөөлөхгүй биз дээ. Энийг төрийн хяналт шалгалтыг бол оруулна. Харин хэн нэгэн матаас өгвөл юм уу, эсвэл энийг би шалгуулах хүсэлтэй байна гээд тийм гомдол ирвэл энэ гомдлын мөрөөр шалгах үүд хаалга нь нээлттэй байгаа гэж Хууль зүй, дотоод хэргийн сайд хэлж байсан л даа.

Тэгэхээр энэ дээр нөгөө зөрчил, дутагдал гэдэг юм уу, эсвэл өмнө нь бид ийм юм байж болохгүй. Матаасаар ажил хийдэг, төрийн ажил тэгж явж болохгүй. Үнэхээр хууль, дүрэм зөрчсөн юм уу, Энэ алдаа, зөрчил гаргасан бол төрийн хяналт шалгалт хийдгээрээ хийх ёстой гэж бид нар үзэж байсан л даа. Энийг тусгасан байгаа юу гэдэг дээр би тодорхой хариулт авахыг хүсэж байна.

**Ж.Мөнхбат:** Ажлын хэсгийн ахлагч Нямаагийн Энхболд гишүүн хариулна.

**Н.Энхболд:** Тийм, ойлголоо. Ойлголоо асуултад хариулъя. Анхнаасаа энэ хуулийн төсөл орж ирэхдээ ер нь төлөвлөгөөтэй бүх шалгалтуудыг больё гэсэн байдалтай орж ирсэн. Тэгээд бид энэ ажлын хэсэг 2 удаа, дэд хэсэг 3 удаа яриад Байнгын хороо, чуулган дээр ярих хугацаанд ер нь тодорхой газрууд дээр төлөвлөгөөт шалгалтуудыг заавал хийж байх ёстой гэдэг ийм чиглэлээр ярьж эхэлсэн. Энэ дотор ерөөсөө эрсдэлийн үнэлгээг харгалзаж байж шалгалтуудыг хийдэг энэ тогтолцоо, энэ зарчим руу бид нар 9 оноос илүү орж эхлээд ингээд нэлээн олон жил явж байгаа. Нэлээн жигдэрч байгаа ийм асуудал байгаа. Ингээд тал талаас нь ярьж байгаад бүгдийг нь зогсоохоо больё, бүгдийг нь хийж байхаа больё, гол нь эрсдэлийн үнэлгээ дээр суурилж байгаад шалгалтуудаа, төлөвлөгөөт шалгалтуудаа хийдэг болгоё гээд. Энэ дотроосоо ялгаад онцгой анхаарал татсан хүний эрүүл мэнд, амь нас, байгаль орчин гэх мэт бусад зүйлүүдтэй. Зарим санхүүгийн хөрөнгө, мөнгөтэй холбоотой асуудлуудыг онцолж үзэж дурдаад бусдыг нь бол үндсэндээ энэ шалгалтуудыг явуулах эрх бүхий төрийн байгууллагууд эрсдэлийн үнэлгээ дээр тулгуурлаж хийж явуулж байх ийм үзэл баримтлалаар анхдугаар хэлэлцүүлэгт саналуудаа томьёолж оруулж ирээд хэлэлцүүлж байна та бүхнээр.

Тэгээд энэ дээр бас Худалдаа аж үйлдвэрийн танхимаас бол нэлээд би зүгээр энэ асуулт асууж, хариулж байгааг далимдуулаад хэлчихье. Худалдаа аж үйлдвэрийн танхимаас нэлээд саналууд ирсэн. Авмаар саналууд их ирсэн. Заавал хуульд тусгалгүйгээр төрийн хянан шалгалтын үйл ажиллагаа явуулдаг байгууллагууд өөрсдөө үйл ажиллагаагаараа зохицуулаад явах зүйлүүд. Зүгээр ганцхан жишээ дурдахад заавал, жишээ нь амралтын өдөр очоод л эсхүл баяр наадмын өдрүүдээр очоод л, эсхүл өмнөхөн нь очоод л, эд үйлчилгээ, худалдаа идэвхтэй явагддаг хүмүүс ажил ихтэй байгаа үед очоод энэ дарамталдаг, барьдаг юмнуудаа аль болохоор багасгах ийм чиглэлийг бид нар бас ажлын хэсэг дээр, ажлын дэд хэсгүүдэд оролцсон энэ үйл ажиллагаа шалгалт явуулдаг байгууллагын хүмүүст анхааруулж хэлсэн байгаа.

Шаардлагатай байвал энийг Байнгын хороо, нэгдсэн хуралдааны чуулганд тусгаж байгаад хууль тогтоолд тусаагүй ч гэсэн ийм зарчим барьж ажилла гэдгийг нь хэлж өгөх нь зүйтэй гэж бодож байна. Ер нь бол анхнаасаа Засгийн газраас оруулж ирсэн санаа нь бол аль болохоор л энэ давхардлыг арилгах, олон янзын дарамтыг болиулах, нэг газар олон газраас угсраад шалгалтууд хийдэг байх, хийж байгаа энэ зүйлүүдийг болиулах дээр л гол анхаарал байгаа шүү дээ. Түүнээс хяналт шалгалтаа сулруулъя гэсэн ийм үндэс агуулга бол энд байхгүй, мэдээж хэцүү. Энэ байгаа байгууллагуудынхаа үйл ажиллагааг дэмжих үүднээс аль болохоор үйл ажиллагаагаа чөлөөтэй, тэгээд өөрсдөө хариуцлагаа хүлээгээд дотоод хяналтаараа сайн үйл ажиллагаа явуулаад, эцэстээ хариуцлагаа хүлээж байх ийм зарчим руу л илүү түлхсэн ийм үр дүн гарна гэж хүлээсэн ийм зохицуулалт болж байгаа гэдгийг хэлэх байна.

**Ж.Мөнхбат:** Гуравдугаар зүйлийн төслийн гуравдугаар зүйл дээр зөрчилд гэснийг зөрчил дутагдалд гэж өөрчлөх. Эхнийхийг хураачихсан шүү дээ, гэж өөрчлөх санал гаргасан ажлын хэсэг. Санал хураалт. Тийм. Энэ сүүлийн гурван жил ч тийм л болчхоод байна л даа. 13-аас 9 гишүүн дэмжиж, санал дэмжигдлээ.

Хуулийн төслийн дөрөвдүгээр зүйл дээр ажлын хэсгийн санал байна. Төслийн дөрөвдүгээр зүйлийн Санхүүгийн зохицуулах хороо гэсний дараа хадгаламжийн даатгалын корпорац гэж нэмэх санал гаргасан ажлын хэсэг. Санал хураалт. 13-аас 9 гишүүн дэмжиж санал дэмжигдлээ.

Төслийн тавдугаар зүйл дээр ажлын хэсгийн санал байна. Тав дээр алга байна. Зургаа дээр ажлын хэсгийн санал байна. Зургаадугаар зүйл, төсөлд дор дурдсан агуулгатай зургаадугаар зүйл нэмэх. Зургаадугаар зүйл. Энэ хууль батлагдсантай холбогдуулан аж ахуйн нэгж байгууллага дотоод хяналт шалгалтаа зохион байгуулж, бүтээгдэхүүн, ажил үйлчилгээ, үйл ажиллагаа, тоног төхөөрөмжийн аюулгүй байдлыг ханган ажиллаж, холбогдох хуульд заасан хариуцлагыг хүлээнэ. Санал гаргасан. Үг хэлье Баатарбилэг гишүүн.

**Ё.Баатарбилэг:** Тэгэхээр энэ дээр өмнө нь энэ хэлэлцэх эсэх дээр би хэлж байсан. Яг мэргэжлийн хяналтын байгууллагууд энэ тодорхой хэмжээнд хяналт шалгалт явуулаагүйгээс болоод байгаль орчинд болон хүний амь нас, эд хөрөнгөнд тодорхой хэмжээний хохирол үүссэн нөхцөлд яах вэ гэдэг асуудлыг нэлээн тойрч ярьсан шүү дээ Их Хурал дээр. Тэгэхээр мэргэжлийн хяналтын нөхдүүд байж байгаа учраас энэ зургаадугаар зүйл энэ хууль батлагдсантай холбогдуулаад гээд ингээд холбогдох хуульд заасны дагуу хариуцлага хүлээнэ гэчхэж байгаа. Хууль зүйн сайд бол тэр буруутай этгээдүүд нь хуулийнхаа дагуу хариуцлагаа хүлээнэ гээд хэлчхэж байгаа.

Тэгэхдээ хяналт шалгалт явуулаагүйгээс болоод тодорхой хэмжээнд хяналт шалгалт явуулаагүйгээс хамаарахгүйгээр тодорхой хэмжээнд амь нас, эд хөрөнгө, янз бүрийн юм ингээд байгаль орчин ингээд сүйдсэн нөхцөл гарах юм бол хяналт тавьдаг байгууллага хариуцлагаас мултрахгүй шүү гэдгийг та бүхэн онцгой анхаараарай. Яагаад гэвэл иргэд төр хяналтаа тавихгүй яасан юм бэ гэдэг энэ шаардлагыг л тавина. Бид нар хуулиараа энэ дээр энэ төлөвлөгөөт шалгалт байхгүй байсан юм. Иргэд гомдол гаргаагүй болохоор бид нар шалгаагүй юм гэж яриад сууж байх эрх та бүхэнд байхгүй. Тийм болохоор энэ зарчмын зөрүүтэй саналын нэг дээр байгаа өндөр эрсдэлтэйгээс бусдад бол төлөвлөгөөт шалгалтыг больё гэж байна. Тэгэхээр өндөр эрсдэлтэй гэж та хэд ямар юмыгаа хэлэх гэж байгаа юм гээд мэргэжлийн юм байгаа байх. Тэгээд тодорхой хэмжээнд аж ахуйн нэгж, байгууллагуудаас өндөр эрс эрсдэлтэй шалгалтын юманд манайх оруулахгүй барихгүй гэдэг юм оруулаад ингээд завааруулж явж байгаад тодорхой хэмжээнд асуудал гарах вэ гэдгийг би болгоомжлуулж хэлээд байгаа юм.

Ямар ч байсан энэ төлөвлөгөөт шалгалт явахгүй байгаа энэ орчин нөхцөлд тодорхой хэмжээнд хариуцлагын асуудал яригдах юм бол мэргэжлийн хяналтын байгууллага, энийг хариуцдаг, хянаж шалгадаг байгууллагууд хариуцлагаас мултрахгүй шүү гэдгийг бүр онцгой анхааруулж хэлье гэж бодож байна. Баярлалаа.

**Ж.Мөнхбат:** Энхболд гишүүн санал, үг хэлнэ.

**Н.Энхболд:** Маш товчхон хэлэхэд энэ төлөвлөгөөт хяналт шалгалт хийгээгүй байж байснаасаа болоод ийм юм гарчихжээ гэж хойшоо суух ямар ч эрх байхгүй. Ийм мултрах юм байхгүй. Яагаад гэвэл энэ эрсдэлд суурилж хяналт шалгалт хийдэг юмнууд хэрэгжээд нэлээн олон жил болж байгаа. Байгууллагууд туршлагатай болсон, хаана ямар байдалтай нөхцөл байдалтай байна гэдгийг мэдэж байгаа гэж бид нар ойлголцсон. Мэдэж, мэдэрч байгаа гэж. Тэгээд тэр эрсдэлээ их зөв дүгнэх нь л гол нь энэ хяналт шалгалтын байгууллагуудын гол анхаарах асуудал болж байгаа юм. Тэгээд сүүлд нь бид төлөвлөгөөтэй шалгалт хийгээгүй байсан учраас ийм юм гарсан байна, энэ дээр бид нар хариуцлага хүлээхгүй гэж хэлэх, мултрах юм байхгүй. Энэ хуулиар тийм ойлголт ерөөсөө байхгүй шүү. Давхар хэлж байгаа юм. Тийм.

**Ж.Мөнхбат:** Улсын Их Хурлын дарга Занданшатар дарга үг хэлж, санал хэлнэ.

**Г.Занданшатар:** Гишүүдийн өдрийн амгаланг айлтгая. Тэгээд ажлын хэсэгт энэ зургаадугаар зүйлийг батлаад явахдаа төхөөрөмж гэдгийн ард хөдөлмөрийн гэдэг үг нэмээд Үндсэн хуулийн 16 дугаар зүйлд заасан хүний эрхийг хангах нь төрийн үндсэн үүрэг мөн бөгөөд эрүүл, аюулгүй орчинд ажиллаж, амьдрах гээд хүний хөдөлмөрийн болон ажиллаж амьдрах эрхийн асуудлыг төр хангаж байх ёстой. Тэгэхээр энэ асуудал хаягдчих юм бол бас сүүлд нь нөгөө лифтнээс болоод лифтний аюулгүй байдлаас авхуулаад хүний амь нас эрсэдсэн, тэгээд л байгаль орчны эсрэг, экологийн эсрэг гээд олон зөрчил асуудлуудыг хуульчилчихсан. Тийм учраас тэр бүхэнд шалгалт хийгдэхгүй байна гээд. Нөгөө талдаа төр иргэнийхээ аюулгүй байдлыг хангахгүй байгаа гэсэн асуудал гарах учраас энэ дээр энийг илүү тодруулж зааж өгөхгүй бол сүүлд нь бас янз бүрийн асуудлууд их, хууль бол дандаа хоёр талтай байдаг учраас амьдрал их баян учраас гарч болох сөрөг үр дагаврыг хязгаарласан заалтыг эндээ бас тодруулаад хийгээд өгчихвөл зүгээр байх гэж бодож байна. Тэр дээр бас хөдөлмөрийн аюулгүй байдал хаягдчихсан байгаа юм. Тэрийг бас нэмээд заагаад өгчхөөд явчихвал.

**Ж.Мөнхбат:** Энхболд дарга, ажлын хэсгийн ахлагч.

**Н.Энхболд:** Засгийн газраас оруулж ирсэн төсөл дээр бид нар бүр зориуд нэмээд хүний амь нас, эрүүл мэнд энэ тэр гээд энэ зүйлүүдийг оруулчихсан байгаа л даа. Энэ тэр нөгөө тараасан материал дээр нь энэ чинь нэмж орсон зүйлүүд тийм ээ? Тодотгож оруулж өгсөн байгаа. Зүгээр нэгдүгээр зүйл дээр бол орчихсон явж байгаа. Тийм.

**Ж.Мөнхбат:** Тэр зургаадугаар зүйл дээр тоног төхөөрөмж таслал хөдөлмөрийн аюулгүй байдлыг ханган ажиллах гэсэн ийм агуулга гэж Их Хурлын дарга ерөнхийдөө ийм агуулгатай санал хэллээ гэж ойлголоо. Баатарбилэг гишүүний саналыг харгалзаад.

**Н.Энхболд:** Та юу яачих даргаа, томьёолоод өгчих, нэмье. Тэгээд бид нар оруулаад санал хураалгая тийм ээ.

**Ж.Мөнхбат:** Саяын, томьёолоод өгчихсөн үү?

**Н.Энхболд:** Бүх л юмыг нэмэх хэрэг болсон доо. Хөдөлмөрийн аюулгүй байдлаар бол оруулъя, оруулъя. Болохгүй юм байхгүй шүү дээ.

**Ж.Мөнхбат:** Ажлын хэсгээс орж ирж байгаа санал дээр, 6 дугаар зүйл дээр энэ хууль батлагдсантай холбогдуулан иргэн, хуулийн этгээд, байгууллага дотоод хяналт шалгалтаа зохион байгуулж, бүтээгдэхүүн, ажил үйлчилгээ, үйл ажиллагаа, тоног төхөөрөмж, хөдөлмөрийн аюулгүй байдлыг ханган ажиллаж, холбогдох хуульд заасан хариуцлагыг хүлээнэ гэсэн саналыг Занданшатар даргаас гаргаж байна. Ингээд санал хураалт явуулъя, дэмжье гэдэг саналын томьёоллоор санал хураалт. Иргэн, хуулийн этгээд гэж байгаа шүү. Холбогдуулан аж ахуйн нэгж гэдгийг иргэн, хуулийн этгээд гэж байгаа юм. 13-аас 8 гишүүн дэмжиж, санал дэмжигдлээ.

Төслийн 6 дугаар зүйл шинээр нэмсэнтэй холбогдуулаад төслийн 6 дугаар зүйл бол төслийн 7 дугаар зүйл болж байгаа. Энэ 7 дугаар зүйл дээр саналтай гишүүн байна уу? 02 сарын 01 гээд оруулаад. 6 дугаар зүйл 7 дугаар зүйл болсонтой холбогдуулж, 7 дугаар зүйл 8 дугаар зүйл болж байгаа юм шүү. Тэгээд энэ хуулийг хүчин төгөлдөр болсон өдрөөс эхлэн 2024 оны 12 дугаар сарын 31-ний өдрийг дуустал дагаж мөрдөнө гэсэн зарчмын зөрүүтэй санал орж ирж байна. 2 жил, 24 оны 12 сарын 31 хүртэл. Ийм санал орж ирсэн. Тийм, хэвийн журмаар эхлээд 24 оны 12 дугаар сарын 31-ний өдрийг дуустал дагаж мөрдөнө л гэсэн ийм санал байна шүү. Санал хураалт. Орж ирсэн нь бол 22 оны 02 сарын 01 гэж орж ирэхгүй юу. Дуусах хугацаагүй орж ирсэн. 13-аас 8 гишүүн дэмжиж санал дэмжигдлээ.

Зарим төрлийн төрийн хяналт шалгалтын үйл ажиллагааг түр зогсоох тухай хуулийн төслийн анхны хэлэлцүүлгийг явуулж дууслаа. Тус хуулийг зүйл бүрээр нь хэлэлцэж дууслаа. Анхны хэлэлцүүлгийг явуулж дууслаа.

Байнгын хорооны санал, дүгнэлтийг чуулганы нэгдсэн хуралдаанд ажлын хэсгийн ахлагч Нямаагийн Энхболд гишүүн танилцуулна. Дараагийн асуудалд оръё.

**Олон нийтийн радио, телевизийн тухай хуулийн хэрэгжилттэй танилцах, хянан шалгах үүрэг бүхий ажлын хэсгийн тайлан, санал, дүгнэлтийг сонсоно.**

Төрийн байгуулалтын байнгын хорооны 2022 оны 01 дүгээр сарын 17-ны өдрийн дөрөвдүгээр тогтоолоор Олон нийтийн радио, телевизийн тухай хуулийн хэрэгжилттэй танилцах, хянан шалгах үүрэг бүхий ажлын хэсэг байгуулагдаж, удирдамжийн дагуу ажиллаж гаргасан ажлын хэсгийн тайлан, санал, дүгнэлтээ гишүүдэд тараасан байгаа. Ажлын хэсгийг оруулаарай.

Хэлэлцэх асуудалтай холбогдож Монголын Үндэсний Олон Нийтийн Радио Телевизийн Үндэсний зөвлөл хүрэлцэн ирсэн байгаа. Үндэсний зөвлөлийн дарга Доржсүрэнгийн Батсүх шүүх хуралтай, дуусгаж ирнэ гэсэн байна. Наваанпэрэнлэйн Жанцан эмнэлэгт хэвтэн эмчлүүлж байгаа. Баасанжавын Ганболд гадаад улсад ажлаар явсан. Дэмбэрэлийн Өлзийбаатар эмнэлэгт хэвтэн эмчлүүлж байгаа. Жавзандорж гадаад улсад ажлаар явсан ийм байна.

Алтанцэцэг Үндэсний зөвлөлийн гишүүн ирсэн байна уу? Алтанцэцэг байна уу? Ванжилын Бат-Эрдэнэ байна уу? Ванжилын Бат-Эрдэнэ байна уу? Алтанцэцэг байна уу? Хаана байна вэ? Онон, Чилаажав, Наранбаатар, Оюун-Эрдэнэ, Гомбожавын Отгонбаяр ар гэрийн гачигдалтай. Дамдины Цоодол эмнэлэгт хэвтэн эмчлүүлж байгаа. Марушийн Уянга байна уу? Цэсэн, Солонго нарийн бичгийн дарга. Хяналтын зөвлөлийн гишүүн Баясгалан байна. Дондог, Хяналтын зөвлөлийн гишүүн Дондог дарга байна. Алтанцэцэг орж ирсэн үү тээ? Өөр хэн орж ирэв?

Үндэсний зөвлөлийн чинь олонх ирэхгүй бол өнөөдрийн хуралдааныг хойшлуулна, хэлэлцэх асуудлыг. Үндэсний зөвлөл чинь 15 гишүүнтэй юм байна. гийн байдлаар шүүх хуралтай, гадаадад, эмнэлэгт, ар гэрийн гачигдалтай гээд 1, 2, 3, 4, 5, 6, 7 хүн ирээгүй байна. 8 нь байгаа юм байна. 8-аас гийн байдлаар 4 хүн орж ирсэн байна. Онон орж ирлээ. 15-аас гийн байдлаар 6 гишүүн хүн ирсэн байна. Алтанцэцэг, Бат-Эрдэнэ, Онон, Чилаажав, Наранбаатар, Уянга, Цэсэн гэсэн 6 гишүүн ирж. Оюу-Эрдэнэ 7 боллоо. Хүмүүсээ оруулж ир. Энэний өмнөх хуралдаан дээр бас танай Үндэсний зөвлөлийн чинь олонхын ирц бүрдээгүй хойшлуулсан шүү дээ.

Гүйцэтгэх удирдлагын баг Агваандашийн Бүрэнбаатар ерөнхий захирал, Наранбаатар Тамгын газрын дарга байна уу? Босоод байгаарай. Гандимаа Монголын мэдээ сувгийн захирал, Болорхүү Техникийн зөвлөл, төвийн захирал, Отгонтуяа Төрөлжсөн сувгийн захирал, Гомбожав Санхүү, хөрөнгө оруулалтын газрын захирал, Бадрал Стратеги, хамтын ажиллагааны газрын захирал, Байгал Монголын Үндэсний Олон Нийтийн Телевизийн захирал, Бат-Орших Радиогийн программын албаны дарга гэсэн хүмүүс байна. Ингээд Бат-Эрдэнэ орж ирээд 8. 50+1-ээр ирц бүрдэж байна.

Олон нийтийн радио, телевизийн тухай хуулийн хэрэгжилттэй танилцах, хянан шалгах үүрэг бүхий ажлын хэсгийн тайлан, санал, дүгнэлтийг ажлын хэсгийн ахлагч, Улсын Их Хурлын гишүүн Баатарбилэг танилцуулна.

**Ё.Баатарбилэг:** Байнгын хорооны гишүүдийн энэ өдрийн амрыг айлтгая. Төрийн байгуулалтын байнгын хорооны 2022 оны 01 сарын 17-ны өдрийн дөрөвдүгээр тогтоолоор Олон нийтийн радио, телевизийн тухай хуулийн хэрэгжилттэй танилцах, хянан шалгах үүрэг бүхий ажлын хэсэг ажиллалаа. 01 сарын 17-ноос 03 сарын 05-ны хооронд ажилласан. Ажлын хэсэгт мэргэжил, арга зүйн туслалцаа үзүүлэх санал, дүгнэлтийн төсөл боловсруулахдаа Төрийн байгуулалтын байнгын хороо, Улсын Их Хурлын Тамгын газрын хяналт шалгалт, үнэлгээний газрын холбогдох албан тушаалтнууд мөн оролцож ажиллалаа.

Ажлын хэсэг Олон нийтийн радио, телевизийн тухай хуулийн хэрэгжилттэй танилцах, тус байгууллагын үйл ажиллагаа, хуулийн зорилгыг хангаж байгаа эсэх, удирдлага зохион байгуулалтын хүрээнд үүсэж буй асуудлын шалтгаан, нөхцөлийг тодруулах, цаашид авч хэрэгжүүлэх арга хэмжээний талаар шийдвэрийн төсөл боловсруулахаар таван чиглэлийн хүрээнд ажилласан байгаа.

Нэгдүгээрт бол Олон нийтийн радио, телевизийн хуулийн хэрэгжилт, тулгамдаж байгаа асуудал.

Хоёрт, Олон нийтийн радио, телевизийн бодлого, үйл ажиллагаа олон нийтийн эрх ашигт нийцэж байгаа эсэх.

Гуравт, Монголын Үндэсний Олон Нийтийн Радио Телевизийн Үндэсний зөвлөлийн үйл ажиллагаа хангалтгүй байгаа шалтгаан нөхцөлийг тодорхойлох.

Дөрөвдүгээрт, Төрийн аудитын байгууллагын тайланд үндэслэн Үндэсний олон нийтийн радио, телевизийн санхүүжилт, түүний зарцуулалттай танилцах.

Тавдугаарт, Олон Нийтийн Радио Телевизийн гүйцэтгэх удирдлагын үйл ажиллагаа, ажлын төлөвлөгөөний хэрэгжилтийг шалгах ийм таван үндсэн чиглэлээр ажиллалаа.

Үндэсний Олон Нийтийн Радио Телевизийн Үндэсний зөвлөл, гүйцэтгэх удирдлага, албан хаагчдын төлөөлөл, үйлдвэрчний эвлэлийн төлөөлөл болон Төрийн байгуулалтын байнгын хороонд Олон Нийтийн Радио Телевизийн үйл ажиллагаатай холбоотой гомдол гаргасан нэр бүхий албан хаагчидтай 2 дугаар сарын 01 дүгээр сарын 26, 02 дугаар сарын 11, 14-ний өдрүүдэд нийт 9 удаагийн уулзалт зохион байгуулж, санал солилцлоо.

Ажлын хэсэг дээрх асуудлын асуудлыг нягталж үзээд дараах дүгнэлт, зөвлөмжийг боловсруулсан. Дүгнэлт зөвлөмжийг Байнгын хорооны гишүүдэд дэлгэрэнгүй тараасан байгаа болохоор маш товчхон танилцуулъя.

Энэ удаагийн ажлын хэсгийн хяналт шалгалтаар өнгөрсөн хугацаанд Үндэсний Олон Нийтийн Радио Телевиз дээр Их Хурлаас байгуулагдаж байсан ажлын хэсгүүдийн дүгнэлт, төрийн байгууллагын байгууллагуудаас гаргасан санхүүгийн болон гүйцэтгэлийн аудитын тайлангуудад дурдагдсан хэд хэдэн асуудлууд дахин хөндөгдөж байгаа юм.

Нэгдүгээрт, энэ Олон Нийтийн Радио Телевизийн эрх зүйн байдлын талаар тодорхойгүй байна. Эрх зүйн байдал тодорхойгүйгээс болоод нэлээд асуудлууд бас хүнд хүндрэл учруулж байна. Тухайлбал энэ эрх зүйн байдал тодорхойгүйгээс болоод өмч хөрөнгийн бүртгэл, хадгалалт хангалтгүй, байгууллагын барилга байгууламжид үл хөдлөхийн гэрчилгээ аваагүй, энэнээс болоод энэ асуудлууд бол өмнөх ажлын хэсгүүд дээр бас хөндөгдөж байсан байна. Тэгээд ажлын хэсгийн дүгнэлт хөндөгдсөн нь энд энэ талаар тодорхой арга хэмжээ авагдаагүй байна.

Дараагийн асуудал энэ радиогийн өргөн нэвтрүүлгийн дамжуулах таван станц, аналоги системээр үйл ажиллагаа явуулаад байдаг. Энэ нь өөрөө бас онцгой нөхцөл байдал үүссэн үед мэдээллийг урьдчилан сэргийлэх зорилгоор шуурхай хүргэх боломжгүй ийм нөхцөл байдал үүссэн. Энэ асуудлыг бас өмнөх ажлын хэсгүүд дээр байнга тавьж албан холбогдох байгууллагуудад бичиг явуулж байсан боловч мөн шийдвэрлэгдээгүй өнөөдрийг хүрсэн байна.

Дараагийн асуудал бол Үндэсний олон нийтийн радио, телевизийн тухай хуулийн арван долоогийн арван долоогийн нэгийг бол маш олон удаа хөндсөн байна. Энэ нь болохоор төсвөөс дэмжлэг үзүүлэхээр заачихсан. Тэгэхдээ энэ дэмжлэгийн хэмжээг нь тодорхой заагаагүй, дэмжлэгийг олгох, яаж олгох, ямар байдлаар олгох талаар тодорхой зохицуулалт тусгаагүйгээс болоод жил болгон энэ Үндэсний Олон Нийтийн Радио Телевизийн төсвийн дэмжлэг харилцан адилгүйгээр байна. Сүүлдээ энэ төсвийн дэмжлэг нь Сангийн сайдын багцад хуваарилагдаж, Сангийн сайдын багцаас олгодог. Санхүүжилтээ авъя гэхээр гүйцэтгэл Сангийн яам гүйцэтгэл нэхдэг ийм хэмжээнд хүрсэн байна.

Дараагийн асуудал энэ бол бас өмнөх ажлын хэсгүүд дээр гарч байсан асуудал. Дараагийн асуудал радио, телевизийн хэрэг эрхлэх газар гэж байхад 2001 оны даргын тушаалаар телевизийн хураамжийг 1 доллартой дүйцүүлээд 1100 төгрөг гээд ингээд тогтоочихсон. Олон нийтийн радио, телевизийн тухай хуулийн арван наймын хоёр дээр энэ хөлснийхөө хэмжээг Үндэсний зөвлөлийн саналыг үндэслэж Засгийн газар тогтооно гээд ингээд заачихсан болов чиг Засгийн газраас бол өнгөрсөн хугацаанд энэ хураамжийг нэмэгдүүлэх энэ радио, телевизийн байгууллагын саналыг бол хэлэлцээгүй. Хураамжийн хэмжээ г болтол өөрчлөгдөөгүй. Тэгэхээр энэ телевизийн хураамжийн хэмжээ нь жил ирэх тусам багассан үзүүлэлттэй ийм болсон байна. Энэ бол өмнөх ажлын хэсгүүд дээр бас мөн байнга яригдсан байна. Тодорхой арга хэмжээ авагдаагүй.

Дараагийн асуудал Олон Нийтийн Радио Телевизийн зар сурталчилгааны хугацаа хуулиар тогтоосон хоёроос илүүгүй гэчихсэн. Ингээд тодорхой хэмжээнд орлогын эх үүсвэр бүрдүүлэх энэ зар сурталчилгааныхаа орлогыг бүрдүүлэхэд бол энэ заалт бол хүндрэл учруулж байна гэдэг энэ асуудлыг өмнөх шалгалтуудаар яригдаж байсан боловч мөн арга хэмжээ авагдаагүй.

Радио, телевизийн нэвтрүүлгийн хураамжийн орлогыг үндэслэлтэй төлөвлөөгүй, бүрэн төвлөрүүлж чадахгүй байгаа тул орлого нэмэгдүүлэхэд чиглэсэн эрх зүйн шинэчлэл хийх шаардлагатай байна гэж. Энэ бол саяын хоёроос гадна тодорхой бас орлого нэмэгдүүлэх боломжууд байгаа юм байна лээ. Олон нийтийн зөвлөлийн гишүүдээс болон гүйцэтгэх удирдлагаас энэ талаар саналууд гарч байсан. Тэгэхээр энийг нь бол эрх зүйн хувьд нь жаахан боломжуудыг нь олгосон эрх зүйн шинэчлэл хийх шаардлагатай байна гэж. Эдгээр асуудлууд бол өмнөх удаагийн шалгалтын ажлын хэсгүүд дээр яригдаж байсан боловч шийдвэрлэгдээгүй. Энэ асуудлууд дахин хөндөгдлөө.

Олон Нийтийн Радио Телевизийн Үндэсний зөвлөл, гүйцэтгэх удирдлагын үйл ажиллагаатай холбоотой асуудлууд байна. Нэгдүгээрт, үйл ажиллагаа, бодлого төлөвлөлтийн хувьд. 21 оны нэвтрүүлгийн бодлого батлагдаагүй ажиллачихсан. Яагаад гэхээр нөгөө Үндэсний зөвлөл хуралдаж чадаагүй нэлээн урт хугацаанд болсон. Тэгээд энэ нэвтрүүлгийн бодлого батлагдаагүй, стратеги төлөвлөгөөний хэрэгжилтийн талаар бас гүйцэтгэх удирдлагын зүгээс энэ талаар хангалттай дурдагдаагүй, тайлагнаагүй ийм асуудал гарсан.

Хоёрдугаарт, сүүлийн 2 жилийн хугацаанд тус байгууллага хүний нөөцийн бодлогын хувьд нэлээн хүндрэлтэй нөхцөлд ажилласан байна. КОВИД-ын үед болохоор 2 жил нийт ажилтан, албан хаагчдынхаа 30 хувиар сэлгэж ажиллах, дээр нь ажилтан, албан хаагчдын бас 30 орчим хувь нь энэ КОВИД-ын цар тахлын энэ юу гэдэг билээ энэ чинь. КОВИД-оор өвчилсөн зэрэг нэлээн хүндрэлтэй нөхцөл байдалд бүх байгууллагууд ажилласан. Энэ бол Үндэсний Олон Нийтийн Радио Телевизийг тойроогүй байна. Тэгээд энэнээс болоод нэвтрүүлгийн давтамж нэмэгдсэн, чанар хүртээмж муудах асуудал энэтэй холбоотой бас үүссэн байна.

Дараагийн асуудал энэ хүүхэд, залуучуудад зориулсан нэвтрүүлгийн тоо, чанар, хүртээмж хангалтгүй. сонсох, үзэгч сонгогчдын хандалт, сэтгэл ханамж буурсан үзүүлэлттэй.

Дараагийн асуудал энэ байгууллагын төсөв санхүүгийн хямралаас гарах энэ шинэ удирдлагын санал, санаачилгууд хэдийгээр гарч байсан боловч Үндэсний зөвлөл дээр, энэ бол 21 оны асуудлуудыг яриад байгаа шүү. Үндэсний зөвлөл дээр бол энэ асуудлаа бол хамгаалж чадаагүй. Үндэсний зөвлөл бас хуралдаж чадаагүй, тодорхой асуудлуудыг нь дэмжээгүй энэ асуудлууд гарсан. Энэнээс болоод тодорхой төлөвлөгдсөн ажлууд хийгдэж чадаагүй, хангалтгүй.

Дараагийн асуудал бол өнгөрсөн хугацаанд энэ бүтцийн өөрчлөлтийг 4 удаа бас хийсэн байна. Ойр ойрхон. Тэгээд гүйцэтгэх удирдлагын сонгон шалгаруулах журам, журмаа удаа дараа өөрчилж ирсэн. Ажилтан албан хаагчдаа. Эдгээр нь бол байгууллагын боловсон хүчний асуудалд сөргөөр нөлөөлсөн байна.

Дараагийн асуудал хорин тавын хорин тавын нэгд Үндэсний зөвлөлийн үндсэн хэлбэр Үндэсний зөвлөлийн хуралдаан байна гэж заасан. Үндэсний зөвлөлийн хуралдаан 21 онд өмнөх жилүүдээс хамгийн олон хуралдсан тоотой харагдаж байгаа болов чиг харамсалтай нь хамгийн гол төлөвлөлтүүдийг хийж байх ёстой тэр оны эхний болон дунд хугацаанд 4 сарын хугацаанд хуралдаж чадаагүйгээс маш олон асуудлууд хойш тавигдсан. Дээр нь энэ гүйцэтгэх удирдлагаас орж ирсэн тэр төлөвлөгөө, бүтэц, орон тоо, санхүүжилтийн олон асуудлуудыг шийдвэрлээгүйгээр хойш нь тавьснаас болж энэ гүйцэтгэх удирдлага, ажилтан албан хаагчдын дунд зөрчлүүд үүссэн байгаа. Цалин хөлс тавигдаагүй удсан. Ингээд ажилтан албан хаагчдаас тодорхой хэмжээний эсэргүүцэл, тэмцэл өрнүүлсэн. Энэ асуудлууд бол энэ Үндэсний зөвлөлийн хуралдаан урт хугацаанд тасалдсантай холбоотой. Ингээд хэвийн үйл ажиллагаа алдагдахад хүрсэн байна.

Дараагийн асуудал, хуулийн хорин зургаадугаар зүйлд заасны дагуу Үндэсний зөвлөл дотроосоо сонгогдсон хяналтын зөвлөлтэй байна. Энэ хяналтын зөвлөлийг ингэж дотроосоо сонгож болохгүй. Тэгэхдээ хууль нь өөрөө Үндэсний зөвлөлийн гишүүд дотроосоо хяналтын зөвлөл байгуулна гэсэн гээд заачихсан нь учир дутагдалтай байна гэж үзэж байгаа юм ажлын хэсэг. Тийм болохоор энэ хуульд нь энийг нь өөрчилж, энэ хяналтын зөвлөлийг хөндлөнгийн хараат бусаар ажиллах маягаар сонгохоос өөр арга байхгүй.

Дараагийн асуудал Үндэсний зөвлөлийн ажлын алба хангалттай ажиллах шаардлагатай байгаа. Энэ Үндэсний зөвлөлийн хуралдааны тэмдэглэл, баримт бичгийг албажуулах ажил хангалтгүй байна. Архив албан хэрэг хөтлөлтийг хууль журмын дагуу бүрэн хэрэгжүүлж ажиллах шаардлагатай байгаа. Энийг бол ажлын хэсгээс бас дүгнэлтэд оруулж байгаа.

Төсөв санхүү, хөрөнгө оруулалтын хувьд хэд хэдэн зүйлүүд дүгнэлт гарсан. 20 оны улсын төсвийн дэмжлэгийг 9 тэрбумаар баталсан боловч 5.25 тэрбумыг нь хасаж санхүүжилт олгосон. Энэ бол үндсэндээ бол энэ Үндэсний Олон Нийтийн Радио Телевизийн 20, 21, 22 оны энэ хүндрэлүүдийн уг сурвалж болсон гэдгийг бүгд хэлж байгаа. Үндэсний зөвлөлийнхөн, гүйцэтгэх удирдлагын зүгээс. Ажлын хэсэг ч тэгж дүгнэж байгаа. Оны дундуур 9 тэрбум төгрөгийн төсвийн дэмжлэг авна гээд төлөвлөчихсөн байсан байгууллагыг 8 сард төсвийн тодотголоор төсвийн дэмжлэгийг 5.25 тэрбумаар хассан нь үндсэндээ бол энэ байгууллагыг санхүүгийн том цохилт болсон гэж үзэж байгаа.

Тус байгууллагаас Олон Нийтийн Радио Телевизийн энэ хураамжийн орлого төвлөрүүлэлт бол 60-70 хувийн гүйцэтгэлтэй байгаа. Бүрэн төвлөрүүлж чадахгүй байгаа юм. Энэ бусад үйл ажиллагаанаас олох орлогын эх үүсвэрийг нь бүрэн төвлөрүүлж чадахгүй. Ийм болохоор эдгээр нь бол энэ байгууллагын санхүүгийн маш их хүнд байдалд оруулж байгаа нь нөлөөлж байна.

Алтан сан хөмрөгт байгаа энэ соронзон бичлэг юмнуудаа тоон архивд шилжүүлэх, байгууллагын мэдээллийн сүлжээ, аюулгүй байдлыг хангахад чиглэсэн хөрөнгө оруулалтын ажлууд хийгдэж чадахгүй байна. Удаа дараалан энэ цахим халдлагуудад өртөж байгаа талаараа бол ажлын хэсэгт хэлж байсан. Тэгэхээр энэ бол энэ чиглэлийн хөрөнгө оруулалтууд бол хийгдэж чадаагүй байна. Сүүлийн жилүүдийн дунджаар аваад үзэхэд Үндэсний зөвлөлийн дэргэдэх хяналтын зөвлөлөөс энэ төсвийн төлөвлөлт, хэрэгжилтэд тавих хяналт бас хангалтгүй байна. Үндсэндээ бол дотоод аудитын гүйцэтгэх зөвлөл, гүйцэтгэх удирдлагын үйл ажиллагааны санхүүжилтэд бол дотоод аудитын шалгалтууд ороод л ингээд л дүгнэлт гардаг. Тэрийг хэрэгжүүлж ажиллах Үндэсний зөвлөлөөс энэ аудитын дүгнэлтийг хяналт тавьж ажиллах дээр бол хангалтгүй ажилласан байна гэж үзэж байгаа юм. Тийм болохоор энэ хяналт сул байгаад байхаар үргүй зарцуулалт, санхүүгийн үр ашиггүй зардлын хэмжээнүүд тогтмол өсөж ирсэн байна. Энэ бол сүүлийн 4 жилээр. Ганцхан 21 он ч биш.

Тус байгууллага нийгмийн даатгалын шимтгэл 21 оны жилийн эцсийн байдлаар маш их өртэй болсон. Энэ бол нөгөө нэг КОВИД цар тахлын нөлөөллөөс болоод 2 тэрбум шахуу төгрөгийн нийгмийн даатгалын өр хуримтлагдсан. Сая харин нэг дэх өдрийн байдлаар очиж ерөнхий захиралтай уулзахад энийг шүүх дээр шүүдэлцээд явж байгаа юм байна. Тодорхой хэмжээнд бас өрөө дараад явж байгаа юм байна гэж ойлгосон. Энийгээ бол бас энэ Байнгын хорооны гишүүдэд Бүрэнбаатар захирал бас танилцуулна биз.

Дараагийн асуудал Төрийн байгуулалтын байнгын хороонд гарын үсэг зурж, өргөдөл гомдол ирүүлсэн нөхдүүдийн энэ өргөдөл гомдлын дагуу тодорхой хяналт шалгалтууд хийгдсэн. Тодорхой 21 оны төсөв төлөвлөгөөнд тусгагдаагүй Үндэсний зөвлөлд танилцуулж, зөвшөөрөл аваагүй төсөл хөтөлбөрүүд хэрэгжүүлсэн байна. Энэ чинь бол үнэн. Өөрсдийн нөөц боломжоор гүйцэтгэх тодорхой ажлуудыг гаднын байгууллагаар гүйцэтгүүлсэн байна. Энэ бас үнэн байна, үндэслэлтэй байна гэж үзэж байгаа юм. Тодорхой ажлууд, бүгдээрээ бол биш. Тэгэхээр энэ дээр бол ерөнхий захирлын зүгээс, гүйцэтгэх удирдлагын зүгээс бол анхаарах ёстой. Харин тэр 100 гаруй хүнийг шалтгаангүйгээр ажлаас нь халж чөлөөлсөн гэдэг асуудал бол нотлогдоогүй. Сүүлийн дөрвөн жилийн байдлаар жилд 100 орчим хүний хөдөлгөөн гарч байна, боловсон хүчний хөдөлгөөн.

Тэгэхээр энэ 21 оны байдлаар 92 албан хаагч ажлаас хууль бусаар халсан гэдэг бол үндэслэлгүй. 95 алба хаагч шинээр томилсон гэдэг үндэслэлгүй байгаа. Энийг дараагийнх нь юун дээр бол орж ирж байгаа юм.

Хүний нөөцийн бодлогын хувьд Үндэсний Олон Нийтийн Радио Телевизийн хамт олонтой уулзаж санал бодлыг нь сонсох энэ чиглэл дээр бол Үндэсний зөвлөл ч хангалтгүй ажиллаж байна. Гүйцэтгэх удирдлага ч хангалтгүй ажиллаж байна. Энийг бол та бүхэнд бас ажилтнуудын өмнө бас хэлсэн байгаа. Тийм болохоор ажилтан албан хаагчдын чинь өмнө Үндэсний зөвлөлийн нэр хүнд уначхаад байна.

Өнгөрсөн хугацаанд телевизийн 5 суваг, радиогийн 4 сувагтай болж үйл ажиллагаагаа өргөжүүлсэн нь үйл ажиллагаагаа өргөжүүлж байгаа хэлбэр хэдий болов чиг, энэ 9 сувгаа бүрэн хүчин чадлаар нь ажиллуулах, чанартай нэвтрүүлэг, мэдээллийн хөтөлбөрүүд явуулах тал дээр хангалтгүй. Яагаад гэвэл хүчээ тарамдчихсан байна гэдгийг танай уран бүтээлчид ч уулзалт дээр хэлж байсан. Цөөхөн сувгаар чанартай нэвтрүүлгүүдийг маш сайн хийж явуулах уу. Олон суваг нэртэй ингэж нэг бие биеийнхээ сувгуудын нэвтрүүлгийг давтан гаргаж явах уу гэдэг дээрээ бол Үндэсний зөвлөл, гүйцэтгэх удирдлагын түвшинд, бодлогын түвшиндээ энийгээ бол эргэж харах шаардлагатай болсон байна гэдгийг хэлье.

Үндэсний зөвлөл, гүйцэтгэх удирдлагаас албан хаагчдын ур чадвар, урамшууллын хэмжээг тогтоохдоо энэ албан тушаалын ангилал, зэрэглэлээс шалтгаалж хэт ялгаварлалтай тогтоосон. Ажилтан, албан хаагчдын ажлын бүтээмж, идэвх буурахад нөлөөлсөн энэ нь. Энэ гүйцэтгэлд суурилсан ур чадвар, урамшууллын хэмжээг нь ингэж хэт ялгаварлалтай тогтоосноос болж ингэж ажилтан албан хаагчид ажлын байраа орхих, өөр байгууллагад шилжих, ажлын байрны тогтвор суурьшилгүй байдал бий болох, хүний нөөцийн бодлого алдагдахад чиглэсэн байна гэж үзэж байгаа юм. Үндсэндээ бол хөдөлмөрийг шударга бусаар үнэлж байна гэдэг энэ асуудлыг ажилтан, албан хаагчид чинь ярьсан.

Өнгөрсөн хугацаанд албан тушаалтнуудын сонгон шалгаруулалтыг зохион байгуулалтын хувьд мерит зарчмыг баримталж, ил тод, шударга зохион байгуулж чадаагүй байна гэж үзэж байгаа. Тохиолдлын буюу мэргэжлийн бус ажил мэргэжлийн дадлага, туршлага хангалтгүй боловсон хүчнүүдийг гаднын байгууллагаас шууд шилжүүлэн авчирч ажиллуулсан байна. Жишээ болгоход Үндэсний Олон Нийтийн Радио Телевизийн захиргааны удирдлагын багийн зарим нэр бүхий гишүүд, Үндэсний Олон Нийтийн Радиогийн шинэ удирдлагууд гэж онцлон бүр цохон хэлье. Энийг бол ажилтан албан хаагчидтай уулзахад ч хэлсэн. Та бүхний томилгооны материалуудыг харахад ч ийм байдал ажиглагдсан гэдгийг хэлье.

Олон Нийтийн Радио Телевизийн албан хаагчдын нийгмийн баталгаа хангалтгүй байна. Үнэхээр цалин хөлс 700 мянгаас 1.1 сая төгрөгийн л цалин авч байна. Ийм цалинтай ажиллаж байгаа нөхцөлд ажилтан албан хаагчдын нийгмийн баталгаа ярихад бол хүндрэлтэй. Тэтгэвэрт гарч байгаа энэ насаараа энэ Үндэсний Олон Нийтийн Радио Телевизийн ажиллаж байгаад тэтгэвэрт гарч байгаа албан хаагчид нэг удаа дурсгалын зүйл буюу телевизор л өгдөг, ийм л юм байна. Тэгэхээр энэ нь өөрөө Үндэсний Олон Нийтийн Радио Телевизийн нөгөө статус, эрх зүйн байдал тодорхойгүйгээс болоод төрийн үйлчилгээнд ч хамаардаггүй, хэвлэл мэдээллийн байгууллага гэчихдэг. Тэгсэн мөртөө төсвийн татаас авдаг ийм тодорхойгүй байдлаас болоод энэ ажилтан албан хаагчдын нийгмийн баталгааны асуудал, нийгмийн даатгалын шимтгэлийн асуудлууд ингэж хөндөгдөж байгаа гэдгийг хаана хаанаа бас ойлгох хэрэгтэй. Энэ бол маш их сөргөөр нөлөөлж байна.

Дээр нь уран бүтээлчид шинэ уран бүтээлийг санал санаачилга гаргахад дэмждэггүй. Уран бүтээлчид хот дотор болон хөдөө орон нутаг ажиллахад сэтгүүлчдэд унаа, шатахууны хомстолтой байдлаас болоод энэ хүндрэлүүд гарч, шинэ уран бүтээлүүд хийх ямар ч тийм идэвх, урам зориггүй болсон байна уран бүтээлчид. Үндсэндээ хөдөө томилолтоор явахад маш хүндрэлтэй нөхцөлд явдаг гэдгээ уран бүтээлчид хэлж байгаа юм. Гэх зэрэг энэ Үндэсний Олон Нийтийн Радио Телевизийн албан хаагчдын нийгмийн баталгааны асуудал бол маш хүндээр сөхөгдөж тавигдаж байна.

Дараагийн асуудал энэ Үйлдвэрчний эвлэлийн байгууллага бас хангалттай ажиллах шаардлагатай байна. Энэ асуудал, саяын энэ асуудал бол зөвхөн 21 оны асуудал биш. 16 оноос хойш 5 удаагийн, тав дахь удаагийн шалгалт манай ажлын хэсгийн шалгалт. Энэ болгонд орж ажиллахад саяын асуудлууд яригдсан байна. Энэ асуудлуудыг ярьж байхад ажилтан, албан хаагчдын цалин хөлс ийм байна, бусад хэвлэл мэдээллийн байгууллагууд ийм байна гэж энэ харьцуулаад үзэхэд хамгийн бага байна гээд байхад Үйлдвэрчний эвлэлийн байгууллага энэ талаар дорвитой ажил, арга хэмжээ авч ажиллаагүй байна.

Ажилтан албан хаагчдынхаа нийгмийн баталгааг сайжруулах, цалин хөлсийг нэмэгдүүлэх, тэтгэвэрт гарч байгаа ажилтан албан хаагчдаа нэг удаагийн олигтойхон шиг урамшуулал үзүүлэх тал дээр гүйцэтгэх удирдлага, ерөнхий захирал, Үндэсний зөвлөлдөө энэ асуудлыг тавьж, хоёр тал хэлэлцээрийн ширээнд сууж, ёстой энэ дээр бослого тэмцэл гаргаж, хөдөлгөөн өрнүүлж байх ёстой байтал чив чимээгүй ингэж бараг 10 жил энэ байсан байна. Үйлдвэрчний эвлэлийн одоогийн удирдлага ийм урт хугацаанд ажилласан мөртөө чив чимээгүй байж байгаад сая хамгийн сүүлд энэ 19, 20, 21 оны 10 сард босож ирж байгаа юм. Удирдлагыг сольж байгаатай холбоотойгоор ингээд босож ирж ийм бослого тэмцэл өрнүүлж байгаа юм. Удирдлага сольж байгаатай холбоотой бослого тэмцэл өрнүүлэхийн оронд ажилтан албан хаагчдынхаа нийгмийн баталгааны асуудлыг хөндөж бослого тэмцэл өрнүүлж байвал энэ бол Үйлдвэрчний эвлэл ажлаа хийж байна гэж үзнэ. Ийм 24 зүйлээр дүгнэлт гарсан.

Хоёрдугаарт зөвлөмж гарч байгаа. Байнгын хорооны зөвлөмж бол бид цаашид яах вэ гэдэг энэ асуудлууд. Улсын Их Хурал болон Төрийн байгуулалтын байнгын хорооны эрхлэх асуудлын хүрээнд бас авч үзэх асуудал байна.

Нэгдүгээрт Олон нийтийн радио, телевизийн тухай хуульд өөрчлөлт оруулах тухай хуульд анхаарах хэрэгтэй байна. Энэ бол яг Их Хурал болон Байнгын хорооны эрхлэх асуудлын хүрээнд. Олон нийтийн радио, телевизийн хуульд өөрчлөлт оруулах ажлын хэсэг байгуулах хэрэгтэй байна нэгдүгээрт.

Дараагийнх нь Олон Нийтийн Радио Телевизийн Үндэсний зөвлөлийг сонгон шалгаруулах, төсөв санхүүгийн хувьд тогтвортой, улс төрөөс хараат бус байх, үндэсний эв нэгдэл, соёл, түүх, уламжлалыг түгээн дэлгэрүүлэх, өв соёлоо гадаад, дотоодод эергээр сурталчлах, соён гэгээрүүлэх чиглэлд түлхүү анхаарч нэвтрүүлгийн бодлогод тусгах талаар болон бусад өөрчлөлтүүдийг хуульд нэмж тусгах шаардлагатай. Тус хуулиар тодорхойлсон Үндэсний Олон Нийтийн Радио Телевизийн өмчийн хэлбэр, эрх зүйн байдал нь Төрийн болон орон нутгийн өмчийн тухай болон Улсын бүртгэлийн тухай хуулиудтай нийцүүлэх зайлшгүй шаардлагатай учраас энэ зохицуулалтыг хуульд нэмж тусгах шаардлагатай байна.

Олон нийтийн радио, телевизийн хуулийн арван гуравдугаар зүйлийн арван гурвын гурав дахь хэсэгт Олон Нийтийн Радио Телевизээр нэвтрүүлэх зар сурталчилгааны нийт хугацаа тухайн өдрийн нэвтрүүлгийн цагийн 2 хувиас хэтрэхгүй байна гэсэн гэж заасан нь тус байгууллагын үйл ажиллагаанаас олох орлогын гол эх үүсвэрийг хязгаарласан зохицуулалт байна гэж үзэж дээрх заалтын 2 хувиас хэтрэхгүй байна гэсэн хувийг тодорхой хэмжээгээр нэмэгдүүлэх талаар судалж, шийдвэрлэх шаардлагатай байгаа.

Тус хуулийн арван наймын арван наймын хоёрт Олон Нийтийн Радио Телевизийн нэвтрүүлгийн үйлчилгээний хөлсний хэмжээг Олон Нийтийн Радио Телевизийн Үндэсний зөвлөлийн саналыг үндэслэн Засгийн газар тогтооно гэж заасан заалтын хүрээнд төсөв, инфляц, үнийн өсөлт зэргийг харгалзан үзэж тодорхой хугацаанд өөрчлөлт оруулж байх зохицуулалтыг хуульд нэмж тусгах. Энэ тодорхой хугацаанд оруулж байхыг хуульчилж өгөхгүй бол Засгийн газрын түвшинд хүлээгээд энэ өөрчлөлт орохгүй бол ингээд яваад байх хүндрэлтэй юм байна лээ.

Байгууллагын бүтэц, орон тоо гүйцэтгэх албан тушаалтнуудын тогтвортой үйл ажиллагааг хангах зорилгоор хуулийн хорин дөрөвдүгээр зүйлд заасан холбогдох дүрэм, журамд өөрчлөлт оруулахад тавигдах шаардлага, шалгуурыг хуульд нэмж тусгах хэрэгтэй байна.

Хуулийн хорин зургаадугаар зүйлд Үндэсний зөвлөлийн гишүүдийн ёс зүй, хариуцлагыг нэмэгдэхэд чиглэгдсэн зохицуулалтуудыг нэмж тусгах хэрэгтэй байгаа юм. Үндэсний зөвлөлийн гишүүдийн ёс зүйн хариуцлагын асуудал ярих гэхэд хоёр, гуравхан зүйлээр ёс зүйн хариуцлага тавигдаж байгаа. Энийг маш тодорхой болгож, бүр хуульд нь тусгаж өгөх хэрэгтэй байна.

Мөн хуулийн хорин наймдугаар зүйлд хяналтын зөвлөлийг хараат бусаар сонгох энийг оруулж өгөх хэрэгтэй. Хяналтын зөвлөлийг Үндэсний зөвлөл дотроосоо гэсэн хууль, хуулийн заалт байгааг хөндлөнгийн хараат бус болгох энэ заалтыг хуульд нэмж зайлшгүй оруулах хэрэгтэй байна.

Дараагийн манай Их Хурлын түвшинд авч үзэх дараагийн асуудал бол радиогийн өргөн нэвтрүүлгийн тэр дахин дамжуулах станцын тоног төхөөрөмжийг тоон технологид шилжүүлэхэд шаардлагатай төсвийг 23 оны төсөвт бид нар, бид нарын зүгээс бүр санаачилж ингэж оруулж өгөхгүй бол энэ бол үндэсний аюулгүй байдалтай холбоотой асуудал байгаа юм гэдгийг бол бас Байнгын хорооны гишүүдэд бас хэлье. Энийг бол Байнгын хорооны гишүүд бид нар бас анхаарах хэрэгтэй юм байна лээ.

Дээр нь тэр Алтан сан хөмрөгт, Үндэсний Олон Нийтийн Радио Телевиз Радиогийн Алтан сан хөмрөгт байгаа тэр соронзон хальснуудыг тоон архивд шилжүүлэх асуудлыг мөн 23 оны төсөвт тусгах асуудлыг бол Их Хурлын гишүүд бидний зүгээс онцгой анхаарч хөөцөлдөх хэрэгтэй байгаа.

Олон нийтийн радио, телевизийн арван долоодугаар зүйлийн арван долоогийн нэгийн тав дахь заалтад заасан улсын төсвөөс үзүүлэх дэмжлэг Сангийн сайдын багцад хамаарч байгааг өөрчилж, Улсын Их Хурлын багцад шилжүүлж, тус байгууллагын санхүүгийн хараат бус байдлыг хангах шаардлагатай байна гэж үзэж байгаа юм. Энэ хэсэг, хэдэн асуудал бол Их Хурлын Байнгын хороо, Их Хурлын түвшинд бид нарын зүгээс анхаарах асуудлууд болж байгаа гэдгийг хэлье.

Дараагийн Засгийн газрын хүрээнд анхаарах асуудлууд байгаа. Радио, телевизийн хэрэг эрхлэх газар хуучнаар 2001 оны 403 дугаар тушаалыг шинэчлэн батлах шаардлагатай байгаа. Энэ бол үйлчилгээний хураамжийн хэмжээ тогтоосон зүйл байгаа. Энийгээ бол эргэж харах хэрэгтэй. Засгийн газрын 2000 оны 28 дугаар тогтоолоор баталсан Телевизийн нэвтрүүлгийн үйлчилгээний хөлсийг айл өрх, албан байгууллага, аж ахуйн нэгж этгээдээс хураан төвлөрүүлэх журмыг шинэчлэн батлах шаардлагатай байгаа. Энэ бол Засгийн газрын тогтоол учраас Засгийн газарт Байнгын хорооноос чиглэл өгөх тогтоолын төсөлд бол энийг бол оруулчихсан байж байгаа.

Тус байгууллагаас нийгмийн даатгалын шимтгэлийн өр болгох 1.9 тэрбум төгрөгийг Засгийн газар, Нийгмийн даатгалын үндэсний зөвлөлтэй хамтарч энэ шийдвэрлэх арга хэмжээг авах хэрэгтэй гэсэн ийм чиглэл байгаа.

Үндэсний Олон Нийтийн Радио Телевизийн Үндэсний зөвлөлд, Үндэсний зөвлөлийн гишүүдийн олонх байгаа учраас онцгой анхаарах хэрэгтэй хэдэн зүйл байна. Үндэсний Олон Нийтийн Радио Телевизийн эрх зүйн байдлыг тодорхой болгох хүрээнд Засгийн газар, Их Хуралтай хамтран ажиллана, хамтран ажиллах хэрэгтэй. Үндэсний Олон Нийтийн Радио Телевизийн 19-23 оны стратеги төлөвлөгөөний хэрэгжилтийг хангахад чиглэсэн бодлого үйл ажиллагааг хэрэгжүүлж ажиллах хэрэгтэй. Энэ Үндэсний зөвлөл дээр ч, гүйцэтгэх зөвлөл дээр ч энэ 19-23 онд хэрэгжүүлэх стратеги төлөвлөгөөний төлөвлөгөөгөө баталчхаад, энийгээ аль нь ч дурдахгүй байгаа, аль нь ч мэдэхгүй байгаа. Мэдэхгүй байгаа юм уу эсвэл. Стратеги төлөвлөгөөгөөрөө явах ёстой биз дээ энэ чинь. Тэгээд энэний дагуу 5 суваг, радиогийн 4 сувгийн үйл ажиллагааг сайтар судалж, цаашид энэ олон сувгаараа яваад байх юм уу. Оновчтой цөөхөн сувгаар чанартай нэвтрүүлгийн бодлого барих уу гэдгийгээ та бүхэн анхаарах хэрэгтэй. Энэ бол олон нийтийн, та бүхэн бодлогыг нь баталж өгдөг учраас гүйцэтгэх удирдлагын зүгээс энийг нь бол шахаж ажиллах хэрэгтэй байгаа юм.

Тус байгууллагад үүсээд байгаа санхүүгийн хямралыг богино хугацаанд даван туулах төлөвлөгөө баталж ажиллах хэрэгтэй байна. 22-23 он гэхэд энэ санхүүгийн хямралыг бүрэн даван туулах санхүүжилтийн төлөвлөгөөгөө баталж ажилла.

Хуулийн хүрээнд нэмэлт орлого олох зорилгоор гүйцэтгэх удирдлагын дэвшүүлсэн санал санаачилгыг нягтлан судалж, Үндэсний зөвлөлөөс бодлогын дэмжлэг үзүүлж ажилла. Одоо гүйцэтгэх удирдлагын зүгээс тодорхой асуудлууд оруулах гэдэг хуралддаггүй, эсвэл таслан зогсоодог, цавчиж унагадаг энэ асуудлыг бол энэ хямралын үед хамтарч ажиллах, дэмжих тал руугаа ингэж бодлого барьж ажиллах хэрэгтэй байна гэж хэлж байгаа юм.

Үндэсний зөвлөлийн гишүүдийг ёс зүйн дүрмээ ойрын хугацаанд баталж, мөрдүүлж ажилла. Ёс зүйн асуудал бол маш өндөр түвшинд яригдаж байгаа гэдгийг хэлье.

Үндэсний зөвлөлийн ажлын алба хуралдааны тэмдэглэл, баримт бичгийг албажуулах, архив, албан хэрэг хөтлөлтийг хууль журмын хүрээнд мөрдөж, хэрэгжүүлж ажиллах хэрэгтэй байгаа.

Хамгийн гол зүйл Үндэсний зөвлөлийн дарга болон нийт гишүүд Үндэсний зөвлөлийн хурлыг тогтмолжуулж, өнгөрсөн хугацаанд гаргасан алдаа дутагдал, ажлын доголдлоо засаж сайжруулах, хувийн ашиг сонирхол, нам, улс төрийн үзэл, хувь хүний хандлагаар аливаа асуудалд хандаж, хөнгөн хуумгай хандах, Үндэсний зөвлөлийн хуралд хүндэтгэх шалтгаангүйгээр болон улс төржиж, эсвэл хувь хүний хоорондын харилцаа, хандлагын асуудлаар шалтаглан оролцохгүй, ирц бүрдүүлэхгүй байх болон бусад хэлбэрээр саад тотгор учруулахгүй байх, Олон нийтийн радио, телевизийн тухай хууль бусад хууль тогтоомжийг хэрэгжүүлж, гишүүний үүргээ чанд биелүүлж ажиллахад онцгой анхаарч, хариуцлага, ёс зүйг өндөржүүлж ажиллах хэрэгтэй байна. Энэ бол өнгөрсөн хугацаанд Олон нийтийн радио, телевизийн үндэсний зөвлөлийн нэр хүнд унагасан гол зүйл бол эдгээр байгаа шүү гэдгийг та бүхэнд хэлье.

Үндэсний зөвлөлийн өргөдлийг шалгах хороо та бүхэн байгуулсан байна. Өргөдлийг шалгах хороо байгуулахдаа хуулийнхаа гучдугаар зүйлийн гучийн хоёрыг мөрдүүл. Гучийн хоёрт тавигдсан шаардлагыг хангахгүй хүмүүсээр та нар энэ Өргөдлийг шалгах хороо байгуулсан байна. Энийгээ, хуульд нийцүүлж Өргөдлийн хороогоо байгуул.

Үндэсний зөвлөлийн хуралдааныг 22 оны 05 сарын 01-ний өдрийн дотор яаралтай зарлан хуралдуулж, хяналтын зөвлөлийн даргаа хуульд нийцүүлж сонго, томил.

Үндэсний Олон Нийтийн Радио Телевизийн гүйцэтгэх удирдлагад. Үндэсний Олон Нийтийн Радио Телевизийн зохион байгуулалтын бүтэц, орон тоог цомхон, чадварлаг, оновчтой төлөвлөж, ажилтан албан хаагчдын нийгмийн баталгааг сайжруулах, цалин хөлс, урамшуулал олгоход мөрдөж буй дүрэм, журмуудыг боловсронгуй болгож, гүйцэтгэлд суурилсан цалин урамшуулал олгох бодлого баримтал.

Хоёрт, Олон нийтэд хүргэх нэвтрүүлгийн бодлогыг тодорхойлохдоо сонирхол татахуйц, орчин үеийн өнгө аястай байхад анхаарч, хүүхэд, залуучуудад зориулсан нэвтрүүлгийн тоо, чанар хүртээмжийг нэмэгдүүлэх. Радио, телевизийн нэр хүнд рейтингийг өсгөхөд бодлого зорилтоо чиглүүлж ажилламаар байна.

Олон нийтийн радио, телевизийн хуулийн арван гурвын арван гурвын гурав дахь хэсэгт зар сурталчилгааны нийт хугацааны талаар заасан заалтыг телевизийн 5 суваг тус бүрийн тухайн өдрийн нэвтрүүлгийн цагаар тооцох боломжтой эсэх, энийгээ бол хуулийн хүрээнд та бүхэн судлах, шийдвэрлэх хэрэгтэй.

Үндэсний зөвлөл болон байгууллагын дотоод аудитаас гүйцэтгэсэн, санхүү, гүйцэтгэсэн хяналт шалгалтын ажлын хэсгийн дүгнэлт, зөвлөмжөөр өгсөн чиглэлийн дагуу төсвийн үр ашиггүй зардлыг хэмнэхэд анхаарч ажилламаар байна. Төсөв санхүүгийн болон холбогдох хууль тогтоомжоо мөрдөж ажиллах хэрэгтэй байна. Аудитын дүгнэлтүүд дээр нэлээд зөрчлүүд бас яригдсан. Энийгээ бол засаж, сайжруулж ажиллах хэрэгтэй.

Байгууллагын төсөв санхүүгийн хямралаас шалтгаалсан тэр алтан фондод байгаа тэр соронзон хальснуудаа тоон технологид шилжүүлэх, дээр нь Олон нийтийн радио, телевизийн байгууллагын дотоод энэ аюулгүй байдал, энэ техникийн аюулгүй байдалтай холбоотой, мэдээллийн сүлжээний аюулгүй байдалтай холбоотой энэ асуудлуудыг шийдвэрлэхэд шаардлагатай санхүүжилтийг энэ Олон нийтийн радио, телевизийнхээ бусад санхүүжилтийн эх үүсвэрүүдээр тодорхой хэмжээнд шат дараатай авч хэрэгжүүлэх шаардлагатай байна. Тэгэхгүй бол танай байгууллагын мэдээллийн сүлжээ, аюулгүй байдлын асуудал ч бас нэлээн хүндрэлтэй байгааг холбогдох байгууллагуудаас та бүхэнд удаа дараа сануулсан байна шүү.

Байгууллагын хөрөнгөд бүртгэлээр тавих хяналтыг сайжруулах, хөрөнгө нөөцийн ашиглалт, үр ашиглалтыг нэмэгдүүлэх талаар шаардлагатай арга хэмжээг холбогдох байгууллагатай хамтарч авч хэрэгжүүлэх хэрэгтэй байна. Энэ нөгөө танай байгууллагуудыг гэрчилгээжүүлэх, газар, өмч хөрөнгөө гэрчилгээжүүлэх энэ асуудлууд хийгдээгүйгээс болоод бусад байгууллагууд, бусад газруудаас, танай байгууллагын өмч хөрөнгийг шамшигдуулах, тодорхой хэмжээнд тийм өмч хөрөнгийн зөрчлүүд үүсэх хүндрэлтэй нөхцөл үүссэн байна гэдгийг хэлж байгаа юм.

Нийгмийн даатгалын шимтгэлд төлөх өр, төлбөрөө барагдуулахад ойрын хугацаанд график гаргаад, Засгийн газар болон нийгмийн даатгалын байгууллагатай нягт хамтарч ажиллаж, энэ өр, төлбөрөө барагдуулах алхмууд хийх хэрэгтэй байна

Уран бүтээлчдээс гарсан шинэ уран бүтээлийн төслүүд болон техник технологийн шийдэл, хөдөлмөрийн бүтээмжийг нэмэгдүүлэх, нэвтрүүлгийн бодлогоо сайжруулах, байгууллагын үйл ажиллагааны цар хүрээг тэлэх, хуулийн хүрээнд бодитойгоор төсөв, орлого нэмэгдүүлэх зэрэг шинийг эрэлхийлсэн санал, санаачилга бүрийг нухацтай судлан үзэж, дэмжих чиглэлээр бодлого барьж ажиллах хэрэгтэй байна. Уран бүтээлчид чинь бол аягүй сайхан саналууд гаргаад байна. Гол нь дэмжигддэггүй гэдэг энэ асуудлыг яриад байгаа учраас энэ гүйцэтгэх удирдлага, энэ мэдээллийн агентлагууд, энэ сувгууд, энэ сувгуудын захирлууд энийг онцгой анхаараарай.

Тус байгууллагын Үйлдвэрчний эвлэлээс ажилчдынхаа эрх ашгийг хамгаалахад чиглэсэн бодлого, үйл ажиллагаагаа их эрчимжүүлж ажиллаарай. Энийг бол Үйлдвэрчний эвлэлээс хүн байхгүй байгаа бол та бүхэн бас дамжуулж Олон нийтийн зөвлөл бас дамжуулж хэлнэ биз.

Үндэсний Олон Нийтийн Радио Телевизийн үйл ажиллагаатай холбоотой асуудлаар Төрийн байгуулалтын байнгын хороонд гомдол гаргасан ажилчдын төлөөлөлтэй гүйцэтгэх удирдлагаас уулзалтыг зохион байгуулж, тулгамдаж байгаа асуудлыг шийдвэрлэхэд анхаарч ажиллах. Цаашид энэ гомдол гаргасантай нь холбогдуулаад энэ ажилтан албан хаагчдад ажлын байрны дарамт шахалт үзүүлэхгүй байна шүү гэдгийг бүр онцгой анхааруулж хэлье.

Олон Нийтийн Радио Телевизийн захирал, гүйцэтгэх удирдлага тодорхой албан тушаалтныг сонгон шалгаруулж томилохдоо шатлан дэвших буюу мерит зарчмыг баримталж, холбогдох журмын дагуу томилж, сонгож шийдвэрлэдэг байхад анхаарч анхаарах хэрэгтэй байна. Байгууллагынхаа нийт ажилтан, албан хаагчидтай уулзалт зохион байгуулж, үүсээд байгаа нөхцөл байдалд цаашид хэрэгжүүлэх арга хэмжээний талаар танилцуулж, ойлголтын зөрүүгээ нэгтгэн Монголын Олон Нийтийн Радио Телевизийн хэвийн үйл ажиллагааг хангаж ажиллахад гүйцэтгэх удирдлагын зүгээс анхаарах хэрэгтэй байна шүү гэсэн ийм зөвлөмжүүдийг гаргаж гаргаж байгаа.

Ингээд Төрийн байгуулалтын байнгын хорооны хорооноос томилогдсон ажлын хэсгийн таван гишүүн тавуулаа газар дээр нь үзэж танилцаж, дүгнэлт, зөвлөмж, танилцуулгууд дээр гарын үсэг зурсан байгаа гэдгийг та бүхэнд хэлье. Ингээд танилцуулга болон дүгнэлт, зөвлөмжийг танилцууллаа. Баярлалаа.

**Ж.Мөнхбат:** Ажлын хэсгийн даргазөвлөмж, дүгнэлт, зөвлөмж, тайлан танилцууллаа. Үндэсний Олон Нийтийн Радио Телевиз, Төрийн байгуулалтын байнгын хорооноос гарч ажилласан ажлын хэсгийн тайлан, дүгнэлт, зөвлөмжтэй холбогдуулж Асуулттай гишүүн байна уу? Асуулттай гишүүдийн нэрс авъя? Мөнхцэцэг гишүүнээр тасаллаа. Оюунчимэг гишүүнээр тасаллаа. Үг байгаа, Мөнхцэцэг гишүүн.

**Ц.Мөнхцэцэг:** Ажлын хэсэг болон олон нийтийн радио, телевизийн удирдлагаас нэг асуулт байна.

Өнөөгийн байдлаар энэ Олон Нийтийн Радио Телевизэд төсөв, санхүүгийн хүндрэл нүүрлэсэн нийгмийн даатгалын шимтгэлийн бас өр төлбөр ихтэй, жилээс жилд энэ ашиггүй зардлууд өссөөр байгаа гэдэг ийм дүгнэлтүүдийг ажлын хэсэг гаргасан байна.

Өнөөдөр бол энэ Олон Нийтийн Радио Телевиз маань нийтдээ 750 ажилтантай гэж энэ тайлан дээр бол байна. Энэ дотор ингээд задлаад харахаар удирдлагын хэсэгтээ 190 хүнтэй юм байна. Өөрөөр хэлбэл бас хүн ихтэй, нүсэр удирдлагын бүтэцтэй, ажилтан олонтой байна. Тэгэхээр энэ нөхцөлд энэ Үндэсний зөвлөлөөс жил бүр л уг нь ажилтнуудынх нь тоог маш өндрөөр ингээд баталж өгч ирсэн байна шүү дээ. Тухайлбал 19 онд 762 хүнтэй байхаар, 20 онд 763, 21 онд 799 гээд ер нь энэ энэ хэт олон хүнтэй энэ хүний нөөцийн энэ тооцоог дахиж эргэж хардаггүй юм уу?

Зөв удирдлагатай, тэгээд чадварлаг ийм хамт олонтой байхаар тэр дотроо ялангуяа энэ удирдлагын энэ нүсэр бүтцийг цомхотгох ийм бодлого ер нь байдаг уу? Тэгэхгүй бол энд асар их алдагдалтай ажиллаж байна. Төсвийн дэмжлэг тэгээд иргэдээс авч байгаа хураамж маань төдийлөн хүрэхгүй байна гээд энэ санхүүгийн тайлан дээр бол байгаад байна. Тийм учраас энэ удирдлагын бүтэц, хүний нөөцийн талаар ямар бодлого барьдаг юм бэ? Ер нь энэ удирдлагын нүсэр аппаратыг багасгах талаар ямар алхмууд хийх вэ ? гэж нэгдүгээрт ийм асуулт байна.

Хоёрдугаарт нь энэ ажлын хэсгийн тайлан дээр бол бас байна. Ер нь бол хуулийн төсөл дээр 13.1 дээр ингээд Олон Нийтийн Радио Телевиз бол энэ арилжааны чанартай болон далд сурталчилгаа бүхий ийм зар сурталчилгаа хийхийг хориглож байгаа. Ер нь бол нийтийн эрх ашгийн төлөө хүний эрх, тэгээд хөгжлийн бэрхшээлтэй иргэд байна уу, ардчилал, үнэт хүний эрхийн, Үндсэн хуулийн талаар зар сурталчилгаанууд явах ёстой. Гэтэл бид нар бол бүгд мэдэж байна. Манай үзэгчид бид нар бол бүгд харж байгаа. Бусад телевизүүдээс ялгарах юмгүйгээр арилжааны зар сурталчилгаа явдаг. Ер нь цаашдаа ийм байх ёстой юу? Түрүүн бас манай зарим гишүүд бол ярьж байна. Ер нь Олон Нийтийн Радио Телевизийн зар сурталчилгаа гэж байх ёстой юм уу, үгүй юу? Энэ тал дээр энэ удирдлагын болон Үндэсний зөвлөлийн гишүүд ямар байр суурьтай байгаа вэ? Мөн манай ажлын хэсгээс яг энэ зар сурталчилгааны хувьд бол ямаршуу байр суурьтай байх ёстой вэ?

Ер нь бол олон нийтийн телевиз бол улс төрийн болон бизнесийн ашиг саналаас ангид байх ёстой. Тэр утгаараа аль болохоор улсын төсвөөс хангалттай дэмжлэг өгөөд ямар нэгэн байдлаар арилжааны эрх ашиг гэдэг юм уу сэдэл бүхий нэвтрүүлэг зар сурталчилгаа явуулах ёсгүй юм байдаг. Энэ дээр байр суурь ямар байгаа вэ гэдэг ийм хоёр асуулт асуумаар байна.

**Ж.Мөнхбат:** Үндэсний зөвлөл, ажлын хэсгээс асуусан уу тээ? Бүрэнбаатар гүйцэтгэх захирал гурваас асууж байна. Бүрэнбаатар захирлаас эхлээд хариулах уу? Таван номерын микрофон өгье. Таван номерын микрофон.

**А.Бүрэнбаатар:** Байнгын хорооны дарга, эрхэм гишүүд болон Үндэсний зөвлөл энд хүрэлцэн ирсэн бүхэнд энэ өдрийн мэнд хүргэе. Тэгэхээр удирдлагын бүтэц данхар байна гэдэг зүйлийг гишүүн хэлж байна, тийм үү? Би гурван сарын 5-нд томилогдоод тэгээд манай захирлын зөвлөл 15 гишүүнтэй байсныг 9 болгож бууруулаад. Тэгээд түрүүн Баатарбилэг гишүүний ажлын хэсгийн гишүүн зөвлөмжид, дүгнэлтэд бас гарсан. Энэ байгууллага дээр үүсээд байсан унаа тэрэгний асуудлыг ер нь бол шийдсэн. 15 захиралд 15-уулаа машин тусдаа унадаг байсныг болиулаад. Өнөөдөр манай, надаас бусад захирлууд бол дундаа машин хэрэглээд, тэгээд уран бүтээлчдэдээ бол үлдсэн машинуудыг хуваарилж өгөх зарчмаар ингээд явж байгаа.

Удирдлага гэдэгт бол үндсэндээ тамгын газар, тэгээд суваг хариуцсан захирлууд орж байгаа. Редакцуудын продюсерууд мөн үүнд бас мөн хамааруулж байгаа. Тэгэхээр бол Үндэсний Олон Нийтийн Радио Телевиз бол дотроо 7-8 редакцтай бусад сувгууд бол бас редакцуудад хуваагдаад явдаг. Тэгэхээр захиргааны бүтэц бол тийм данхар байгаа зүйл бол байхгүй. Үндэсний зөвлөл дээр ч гэсэн бид нар бүтцээ орж батлуулахдаа, энийг нэлээн хумьж батлуулсан.

Энэ оны хувьд бол бас их онцлогтой болж байна. Бид нар өнгөрсөн 1 сард төсвийн тодотголоор 1 тэрбум төгрөг тануулсан. Одоо бас энэ төсвийн тодотгол дээр бас яахыг би таах таашгүй байна. Тэгэхээр бид нар энэ ондоо 22 оны төсөв дээрээ тодотгол хийхээр бас бэлтгэж байна. Энэ дээр бас бүтэц орон тоог шинээр зохион байгуулах тухай асуудал бол манай захирлын зөвлөл дээр бол бид нар яригдаж байгаа.

Реклам, зар сурталчилгаа гэхээр манайх 3 эх үүсвэрээс санхүүжиж байгаа. Улсын төсвийн дэмжлэг, хураамжийн орлого, үйл ажиллагааны орлого гээд. Тэгэхээр үйл ажиллагааны орлого бол үндсэндээ манай нийт төсвийн бол бага хувийг эзэлж байгаа дотроо. Тэгэхээр яах вэ зүгээр хуульд бол хэдийгээр нийгмийн шинж чанартай, далд рекламыг л явуулна гэж заасан боловч бид нар зүгээр олон жилийн юу гэдэг юм явж ирсэн энэ зарчмаараа л бол явж байна. Үнэхээр бол зүгээр өнөөдрийн нөхцөл байдалд бол бид нар энэ арилжааны сурталчилгаа явуулахгүйгээр дан нийгмийн шинж чанартай сурталчилгаа явуулна гэж үзэх юм бол оршин тогтнох бол ямар ч үндэс байхгүй байж байгаа. Төсвийн тавьж өгч байгаа, баталж байгаа энэ үйл явц маань өөрөө тогтворгүй тавигдсан төсвөөс ингээд танагдаад байдаг учраас бид нар бол бас нэлээн хүндрэлтэй байна.

Дээр нь хураамжийн орлого бол энэ КОВИД-ын нөхцөл байдалтай холбогдоод өнгөрсөн 2 жил бол бид нар 100 хувь хурааж чадахгүй. Бичилт хийгээд цахилгааны мөнгөн дээр бичилт хийгээд илүү гарсан хураамжийн орлогыг Улаанбаатар цахилгаан түгээх сүлжээ компаниас бид нар авч байна. 07 сарын 01-ээс хураамжийн орлогоо бүтэн авах ийм хүлээлттэйгээр ингэж ажиллаж байгаа.

**Ж.Мөнхбат:** Үндэсний зөвлөл ч яах вэ Энэ найман гишүүн наймуулаа хариулах юм уу? Дарга нь ирээгүй байна. Шүүх хуралтай гээд нэгийг нь төлөөлөөд хариулах уу? Тийм, бие даасан статустай учраас тийшээ л очно доо. Нэг, хоёрын дугаар номерын микрофон дээр л очиж ярих болчхоод байна. Товч товч хариулчих юм уу? Төлөөлөөд хоёр хүн хариулчихъя. Чилаажав, Наранбаатар хоёр. Хоёр номерын микрофон өгье.

**М.Наранбаатар:** Улсын Их Хурлын Төрийн байгуулалтын байнгын хорооны дарга, гишүүдийн амгаланг айлтгая. Мөнхцэцэг гишүүний асуултад аль болох товчхон хариулъя. Удирдлага зохион байгуулалт нүсэр байна. Хүний орон тоо олон байна, 190 орчим хүний орон тоог баталсан байна гэж. Түрүүнд нь 760, 70, 90 болоод 799 баталсан байна гэж. Тэгэхээр 2021 оны 01 дүгээр сард Олон Нийтийн Радио Телевизийн Үндэсний зөвлөлөөс, бүтцийг орон тооны дээд хязгаарыг баталсан, хэлэлцэж эхэлсэн. Үндсэндээ 04 сарын 20-доор орон тоог баталсан. Нийтдээ телевизийн 5 суваг, радиогийн 4 суваг, дэлхий дахинд цацаж байгаа үйл ажиллагаа явуулж байгаа Монголын дуу хоолой, радио гээд нийлээд үндсэндээ бол 9 суваг. Дээр нь сайтыг оруулаад 10 сувгийн хэмжээнд 799 хүний орон тоотой байж болох юм байна гэдэг гүйцэтгэх удирдлагаас орж ирсэн төслийг үндсэн зөвлөлөөс баталж явуулсан.

Удирдлагын орон тоог ингээд харахаар энийг бид нар Үндэсийн зөвлөл дээр ч ярьсан. Том юм шиг харагддаг юм. Тэгэхдээ энэ 190 гаруй хүний дотор ямар ямар хүмүүс ордог вэ гэхээр барилга байшин маань бас чамгүй хэмжээний барилга, байшинтай. Үйл ажиллагаа явуулахын тулд 30 хэдэн жолоочтой авто бааз, авто гарааш ажилладаг. Байшингаа халаах, өргөх гал дулаанаас авхуулаад инженерийн байгууламж, ашиглалтын алба гээд байдаг. Түрүүчийн нэг бус удаа дурдагдсан хураамжтай холбоотой 21 аймаг болоод зарим томоохон төв суурин газруудад манай хураамжийн тасгууд байдаг. Орон тоог жишээ нь 2006-15-ны хооронд би ажиллахдаа хураамжийг цөөлж, цахилгаан түгээх байгууллагуудтай гэрээ хийж үндсэндээ бол цөөлсөн. Тэгэхээр үндсэндээ бол цэвэрлэгч 30 хэд байдаг юм. Жолооч, механиктайгаа нийлээд бас 30 гаран бий.

Инженерийн байгууламж, ашиглалтын албанд 20 гаруй хүн бий, хураамжийн алба, 21 аймаг, тэгээд Хархорин, Зүүнхараа гэх мэт томоохон бас бус газруудыг оруулах юм бол 25 орчим байх ёстой. Тэгээд үндсэндээ бол жишээ нь ингээд харах юм бол 100, энэ хүмүүсийг чинь хааш нь оруулах вэ? Тусад нь хэлтэс болгоод оруулах боломжгүй учраас үндсэндээ бол тамгын газар буюу захиргааны хэсэгт энэ хүмүүсийн орон тоо багтаж явдаг ийм учиртай юм байгаа юм шүү. Энэ сая Бүрэнбаатар захирал нэг их тодруулж хэлсэнгүй бололтой гэж ойлголоо.

Арилжааны зар сурталчилгаа энэ бол ерөөсөө эхнээсээ хэл амтай бас ингээд эрх зүйн орчин нь бас ойлгомж муутай, ийм явж ирсэн. Нийгмийн чиглэлийн зар сурталчилгаа гэж юуг ойлгох вэ? Зар сурталчилгааны хуульд үзэх юм бол хоёр заалт бий, тэр бас их ойлгомжгүй байдаг. Тухайн үедээ би Олон нийтийн радигийн ерөнхий захирлаар ажиллаж байсны хувьд Улсын дээд шүүхийн иргэний танхимд одоо та бүхэн тодорхой болгоод өгөөч гэдэг ийм зүйл хүртэл оруулж байсан. Тухайн үедээ бол хуулийн тайлбар хийж өгөөгүй. Түрүүн Бүрэнбаатар захирал дурдлаа, зар сурталчилгаагаар тухайн хэвлэл мэдээллийн байгууллага өөрийг бүрэн санхүүжүүлээд явах олон нийтийн болоод ийм хуультай байх юм бол төрөөс жишээ нь тусгайлан төсөв өгөөд энэ асуудлыг шийдэх, хосолсон төсвийн дэмжлэг болоод зар сурталчилгаа гэдэг ийм хэсэг байж болдог гэх мэт ингээд олон улсад бол…/минут дуусав./

**Ж.Мөнхбат:** Нэг номерын микрофон Үндэсний зөвлөлийн гишүүн Чилаачив.

**Х.Чилаажав:** Гишүүний асуултад ерөнхийдөө Наранбаатар гишүүн хариулчих шиг боллоо. Үндэсний зөвлөл бол маргааш 14 цагаас хуралдаж энэ Байнгын хорооны ажлын хэсгийн дүгнэлт, зөвлөмжийг хэлэлцэж албан ёсны хариу тайлбар өгнө гэж манай зөвлөлийн дарга бол хэлсэн. Тийм учраас бид нар бол энд зөвлөмжид дурдагдсан бүх асуудлаар Үндэсний зөвлөл бүрэн бүрэлдэхүүнээрээ хуралдаж, анхааралтай хэлэлцэж албан ёсны тайлбар, ажлын төлөвлөгөө, санал бодлоо бол нэгтгэж ирүүлнэ гэж ингэж ойлгож байгаа.

Мөнхцэцэг гишүүний асуултын тухайд бол би хоёрдугаар асуултдаа 1 зүйлийг нэмж хэлье. Олон Нийтийн Радио Телевиз болгох энэ хуулийг гаргах тэр үед бол Монголын хоёр улс төрийн хүчин эвслийн Засгийн газар байгуулсан тийм цаг үе байсан. Тийм учраас энэ хууль бол нэлээн тийм олон улсын жишиг, нэлээн төвийг сахисан байдал энэ тэрийг авч гаргасан ийм хууль л даа. Магадгүй арван долоо, найман жил болчихлоо. Тэгээд та бүхэн хуулийн өөрчлөлтийг ярих гэж байгаа нь сайшаалтай зүйл. Тэгээд энд бол ерөөсөө л олон улсын жишгээр хоёр л чухал зүйл байдаг. Олон нийтийн радио телевизэд.

Нэгдүгээрт улс төрийн хараат бус байдал.

Хоёрдугаарт эдийн засгийн хараат бус байдал гэж.

Манайд бол яг үнэнийг хэлэхэд эдийн засгийн хараат бус байдал бол алдагдсан. Алдагдсан нэг үндэслэлийг бол сая ажлын хэсгийн дүгнэлтэд их сайн тодорхой дурдлаа. Гэнэтхэн батлагдсан төсвөөс нь 5.2 тэрбумыг хассанаас үүдсэн энэ эдийн засгийн хямрал хүртэл бол үргэлжлээд дээр нь КОВИД-ын энэ хатуу, хэцүү нөхцөл байдал нэрмээс болоод ингээд бол энэ байгууллагын үйл ажиллагаа бол хямрах нэг үндэс бол болсон гэдгийг сая ажлын хэсгийнхэн хэлж байгаадаа бол би хувь гишүүнийхээ хувьд санал нэг байна.

Ийм нөхцөлд бол бид амьдрахын тулд заримдаа бол Үндэсний зөвлөл мэдсэн ч мэдээгүй юм шиг царайлаад энэ арилжааны зар сурталчилгаанууд явж байгааг тэвчин өнгөрөөж байгаа ийм тал бол байгаа шүү. Тэгэхдээ бид бол аль болохоор Үндэсний зөвлөлийн хуралдаан болон бусад баримт бичиг дээрээ бол хуулиа хэрэгжүүлж ажиллаа. Арилжааны зар сурталчилгаа явуулахгүй ээ, ингэхгүй ээ, тэгэхгүй гэдэг юмыг бол байнга Үндэсний зөвлөлийн зүгээс бол барьж ажилладаг. Хяналтын зөвлөл ч энэ дээр бас хяналтаа тавьж ажилладаг гэж ингэж ойлгож болох байх гэж бодож байна.

**Ж.Мөнхбат:** Оюунчимэг гишүүн.

**М.Оюунчимэг:** Би асуулт асуухгүй зүгээр үг хэлэх гэж байсан. Тэгэхээр хамгийн гол нь сая би Энхболд гишүүн ч хэлж байна. Энэ манай үг хэлж байгаа хүмүүс тэгж байна. Ер нь Монголын Үндэсний Олон Нийтийн Радио Телевизийн статусаа хуулийн дагуу тодорхой болгоод энэ Үндэсний Олон Нийтийн Радио Телевизийн хуульдаа өөрчлөлт оруулаад явах нэгт нь чухал байна.

Хоёрт нь энэ санхүүтэй холбоотой асуудлуудыг бас шийдэх хэрэгтэй. Энэ дээр нөгөө нэг Үндэсний Олон Нийтийн Радио Телевизийн Үндэсний зөвлөл маань ер нь үүргээ хариуцлагагүй биелүүлээд, энэ мөнгө төгрөг танагдаж байхад энэ асуудал үүсэж байхад жишээ нь харьяалах Байнгын хороондоо асуудлаа ойлгуулаад тавиад энэ дээрээ гүйцэтгэх удирдлагуудтай нийлээд анхаарч ажиллаад ингээд явсан бол энд хүрэхгүй байх байсан. Тэгээд ажлын хэсэг бол дүгнэлтдээ энэ тухай бол маш тодорхой дурдсан байгаа. Улсын Их Хурлын хувьд энэ Төрийн байгуулалтын байнгын хорооны хувьд, ажлын хэсгийн хувьд сая аль болохоор энэ Олон Нийтийн Радио Телевизийг бие даасан яг тэр статусынхаа өөрчлөлтөө хийгээд үнэхээр сайн хөгжих бололцоог нь олох гээд аль болохоор тэр талыг барьж бие дааж ингэж ажилласныг та бүхэн уран бүтээлчдээ хэлээрэй. Энэ төсөв, хөрөнгө танагдсаныг Улсын Их Хурал, Улсын Их Хурлын гишүүд буруутай юм шиг ойлголт энэ тэр зарим уран бүтээлч нарт ингээд байгаад байна лээ. Тийм асуудал бол биш шүү дээ. Яг үнэнийг хэлэхэд Үндэсний зөвлөл маань энийгээ даруй мэдээд удирдах удирдлагуудтайгаа яриад тэгээд асуудлаа тавиад, ойлголцоод ингээд явах ёстой байхад энэ тэгээгүй.

Хоёрт нь түрүүн Тогтохсүрэн гишүүн маань асуугаад байсан. Тэр Олон Нийтийн Радио Телевиз гэдэг уг нь бол яг төрийн байгууллага биш учраас саяын энэ юунд уг нь хамрагдах ёсгүй байсан байхгүй юу. Тэгтэл эднийхийг хамраад л бүх юмнууд явчихсан. Тэр саяын нийгмийн даатгалын шимтгэл, гэрэл цахилгаан бүх юунд яг нөгөө төрийн байгууллага шиг ингээд явчихсан. Манайд ийм байгууллага 2, 3 байгаа юм байна лээ. Үндэсний Олон Нийтийн Радио Телевиз нөгөө тэт хаах гээд энэ үнэт цаас, арилжааны газар гээд яг статус нь төрийн байгууллага биш өөрөө өөрсдөө цалинжаад уг нь ингэж явдаг байгууллага хэр нь төрийн байгууллага шиг ингээд ажиллаад явчихдаг.

Тэгэхээр түрүүн нөгөө Мөнхцэцэг гишүүний хэлээд байгаагаар хэрвээ бид төсөвт үнэхээр сайн санхүүжилт тусгаад энэ Олон нийтийн радио, телевизийг яг олон нийтийн статусаар нь яг тэр “Эн Эйч Кэй” энэ тэр шиг ингээд бид нарт өнөөдөр маш чухал болоод байгаа танин мэдэхүйн яг хөх, хүнсний аюулгүй байдал, хүүхдийг багаас нь зөв хүмүүжүүлэх, нийгмийн энэ оюун санааны маш чухал үүрэг гүйцэтгэх ёстой байтал өнөөдөр энийгээ гүйцэтгэж чадахаа байчихсан. Харин арилжааны телевизүүд яг нэг талаас арилжаа, нөгөө талаас бас хураамж авдаг болчихсон гээд бүр хөл дээрээ ингээд босоод явчих бололцоо бүрдээд харин олон нийтийн телевиз өөрөө бүр ингээд бараг дампуурахад хүрчхээд байгаа байхгүй юу.

Тэгээд 2 хувийн рекламын тухай сая гишүүн маань асууж байна. Тэгэхээр 2 хувийн реклам гэдэг бол угаасаа маш бага орон зай. Гэтэл яагаад энэ олон сувгууд бий болчихсон юм гээд “Эм Эн Би”, “Эм Эн Би Гэр бүл”, “Эм Эн Би Спорт”, “Эм Эн Би Ворлд” гээд энэ олон суваг байх уг нь бол одоо жишээ нь шаардлагагүй байгаа. Спортын сувгууд, арилжааны маш олон байна. Үнэхээр сайн ажиллаж байгаад байна. “Эм Эн Гэр бүл” гэчихсэн хэр нь энэ суваг нь нээх их ажиллахгүй байгаа “Эм Эн Би Ворлд” –г үнэхээр сайн хөгжүүлээд байвал уг нь бололцоотой байж болох юм. Гэтэл нөгөө 2 хувиа сүүлдээ эд нар чинь нөгөө төсөв нь танагдангуут, өмнөх захирлуудын хувьд сүүлдээ энэ олон сувгууддаа хуваагаад баахан реклам энэ тэр явуулдаг. Далд реклам хөгжих тэр хуулийн заалтын сөргийг нь ашиглах энэ тэр юмнууд их гараад явчихсан. Тэгээд ийм ийм дутагдлууд их байгаа учраас бид хууль, эрх зүйн хувьд нь маш яаралтай зохицуулалт хийх шаардлага байгаа гэж хэлмээр байна.

Тэгээд Үндэсний зөвлөл үнэхээр сайн ажиллах хэрэгтэй байна. Тэгэхээр энэ хуульд өөрчлөлт оруулах асуудлыг энэ Байнгын хорооноосоо бол шийдчих хэрэгтэй болов уу гэж бодож байна. Баярлалаа.

**Ж.Мөнхбат**: Би нэг хоёр зүйл асуучихъя. Би Үндэсний зөвлөлийн даргаар ажиллаж байсан учраас Наранбаатар Үндэсний зөвлөлийн гишүүнээс асууя. 2021 оны үндсэндээ 8 сараас хойш Төрийн байгуулалтын байнгын хороон дээр танай асуудлыг авч хэлэлцэж, ажлын хэсэг гарах хүртэл танайд Үндэсний зөвлөл хуралдаан хийж чадаагүй, ирц хүрээгүй. Төсөв, төлөвлөгөөг нь баталж өгөөгүй. Энэ Үндэсний Олон Нийтийн Радио Телевиз гэдэг энэ үндэсний юу, олон нийтийн статустай. Энэ хувийнх биш, төрийнх ч биш болсон. Олон нийтийн статустай ганц байгаа энэ байгууллагын үйл ажиллагааг хэвийн явуулах бодлогын шийдлүүдийг нь бол гаргаж өгч чадаагүй Үндэсний зөвлөлийнхөнд буруу байгаа. 7, 8 удаагийн хурал зарлаад ирээгүй хүмүүс ч байгаа. Яагаад, юунаас болоод ийм нөхцөл байдал үүссэн юм бэ? Яагаад энэ Улсын Их Хурал дээр Төрийн байгуулалтын байнгын хороон дээр дуудагдаж, ажлын хэсгээр шалгуулж, хуулийг нь өөрчлөх хүртэл ийм юм болов?

Юунаас болсон, яагаад энэ Үндэсний зөвлөл хэвийн хуралдаад асуудлаа шийдээд явж чадахгүй байсан юм бэ? гэдгийг Үндэсний зөвлөлөөс төлөөлүүлж Наранбаатар даргаас асууя.

Энэ ажлын хэсгийн дүгнэлт, зөвлөмжийн Үндэсний олон нийтийн радио, телевизийн гүйцэтгэх удирдлагад өгч байгаа энэ 10 дугаар зүйл дээр нэг ийм зүйл орж ирж байгаа. Бүрэнбаатар захирлаас асууя. Монголын Үндэсний Олон Нийтийн Радио Телевизийн үйл ажиллагаатай холбоотой асуудлаар Төрийн байгуулалтын байнгын хороонд гомдол гаргасан ажилчдын төлөөлөлтэй уулзалт зохион байгуулж, тулгамдаж буй асуудлыг нь шийдвэрлэх, цаашид гаргасан гомдолд дурдагдсан асуудалтай нь холбогдуулан тухайн албан хаагчид ажлын байрны дарамт шахалт үзүүлэхгүй байх гэдэг ийм заалт орж ирж байна л даа ажлын хэсгээс. Тэгэхээр Төрийн байгуулалтын байнгын хорооноос энэ Үндэсний зөвлөл үндсэндээ томилогддог. Төрийн байгуулалтын байнгын хороонд харьяалагдаж гэж хэлж болно. Ингэж явдаг учраас бол гомдол, саналыг нь Төрийн байгуулалтын байнгын хороонд маш их ирсэн. Хэсэг бүлгээрээ ч ирсэн, бөөн цөөнөөрөө ч ирсэн, маш олон өргөдөл, гомдол ирсэн. Энийг бүгдийг яриад байхад бол хэцүү. Тэгэхээр энэ асуудлаа та гүйцэтгэх удирдлагыг хангаж ажиллаж байгаа хүний хувьд бүтэн өнгөрсөн жилийн 21 оны 3 сараас ч хойш жил гарангын хугацаа болж байна. Энэ асуудлаа зохицуулаад хоорондоо ойлголцоод, байгууллагынхаа хэвийн ажиллах зарчим, үйл ажиллагааг хангаад ингээд явах боломж бололцоо байгаагүй юм уу? Нэгдүгээрт.

Цаашдаа энэ гомдол гаргасан, танай байгууллагад ажиллаж байгаа хүмүүсийг гомдол гаргасан ч гэдэг юм уу. Энэ нөхцөл үндэслэлээр ажлын байрны дарамт шахалт үзүүлэх ийм юм байх уу үгүй юу гэдгийг танаас бас сонсъё гэж бодож байна?

**Ж.Мөнхбат:** Хоёр номерын микрофон. Дараа нь таван номер.

**М.Наранбаатар:** Мөнхбат даргын асуултад хариулъя. Манай Үндэсний зөвлөлийн тайлан гарсан. Тайлан дээр юу гэж байна вэ гэхээр нийтдээ 2021 онд 25 удаагийн хурал зарласан. 18 удаагийн хурал хийсэн. Би 1 сарын 7-нд томилогдоод 8 сарын 21-нд ажлаас чөлөөлөгдсөн. Үндсэндээ 18 хурлын 16 удаагийн хурлыг Наранбаатар гэдэг хүн Үндэсний зөвлөлийн дарга байхдаа хийж зохион байгуулсан юм байна лээ. 8 сарын 21-ээс хойш 12 сарын 31 хүртэл нийтдээ 5 удаагийн хурал зарласан. 5 удаагийн хурал ирц бүрдээгүй шалтгаанаар хийгдээгүй. Тэр дээр бол би бол тайлбар өгөх боломжгүй. Яагаад гэвэл би өөрөө эрүүл мэндийн шалтгаантай байсан учраас тухайн хурлуудад бол оролцож чадаагүй. Байсан үеийнхээ зүйлүүдийг би бол маш тодорхой зүйлүүдийг ярьж чадна.

Түрүүн ингээд ярихаар 4 сараас 8 сар гээд урт юм шиг сонсогдож байгаа боловч нөгөө талдаа 4 сарын 28-нд 1 хурал хийгээд, 8 сарын 4-нд бас нэг хурал болсон. Тэгээд үндсэндээ бол 5 сар, 6сар, 7 сарын асуудал. Хуульд бол та бүхэн ажлын хэсэг тэртээ тэргүй дүгнэлтээ гаргасан байхад би энд нэмэлт зүйлийг хэлээд яах вэ. Тэгэхдээ улиралд 1-ээс доошгүй удаа хуралдана гэсэн хуулийн заалттай Үндсэн зөвлөлийн хувьд бол. Энд жишээ нь Үндэсний зөвлөлийнхөө дотроо яриад ойлголцчих боломжтой байсан, одоо боломжтой байгаа зүйлүүдийг тэрнээс ч болсон, энэнээс ч болсон, тийм ч асуудал байсан, ингэсэн тэсэн гэсэн зүйлүүдийг Их Хурлын гишүүдэд ярьж зарим нэг байгууллагын хов шахуу юм шүү дээ үндсэндээ бол. Би яримааргүй байна гэж.

Үндсэндээ бол 25 удаагийн хурал зарлагдсан. 18 удаа хурал хийсэн. Тэрийг нь арван зургааг нь Үндэсний зөвлөлийн дарга байхдаа хийсэн ийм л учиртай. Тэр 5 удаагийн хурал зарласныг би Үндэсний зөвлөлийн бусад гишүүдтэйгээ мэдээж ярьж хөөрөлгүй холбогдолгүй яах вэ. Гишүүдийн ярьж байгаагаар бол ажлын хэсэг байгуулаад ажлын хэсгийн дүгнэлтээ хэлэлцэх л тийм хурал байсан юм байна лээ.

Үндсэндээ тэр нь түрүүний Баатарбилэг гишүүний дүгнэлтэд гарсан хөтөлбөрт биш ээ, төсөвт багтаагүй нэвтрүүлэг хийсэн гэж. Мэдэхгүй би Үндэсний зөвлөл нийтэд нь л төсвийг нь батална болохоос биш тийм нэвтрүүлэг хийнэ, ийм нэвтрүүлэг хийхгүй гэдэг төсвийг би баталж байсан түүхийг мэдэхгүй би гэх мэт иймэрхүү янз бүрийн шалтгаан байсан байх. Энийг нарийвчилж ярих нь бол зохимжтой зүйл биш байх гэж бодож байна.

**Ж.Мөнхбат:** Яах вэ, 25-аас 18 удаа хуралдсан гэж байна. Яах вэ танайхан чинь 8 сараас хойш хуралдахгүй, төсөв төлөвлөгөөгөө батлахгүй ингээд л асуудал үүсээд л баахан гомдол санал ирээд л. Сүүлдээ бүр арга ядаад Төрийн байгуулалтын байнгын хороон дээр ажлын хэсэг тэгээд 4 сараас 8 сар хүртэл. Тэгээд 8 сараас хойш бас хурал хурал нь ирц хүрэхгүй он гаргасан шүү дээ. Нөгөө хэн Жавзан хэн билээ? Жавзан нөгөө Үндэсний зөвлөлийн гишүүн.

**М.Наранбаатар:** Жавзандорж.

**Ж.Мөнхбат:** Жавзандорж, Онон хоёр Үндэсний зөвлөлийн гишүүнийг томилогдтол хүртлээ үндсэндээ танайхан чинь ийм л байдалтай байсан. Тавдугаар микрофон.

**А.Бүрэнбаатар:** Мөнхбат даргын асуултад хариулъя. Тийм, тийм. Монголын Үндэсний Олон Нийтийн Радио Телевизийн үйл ажиллагаатай холбоотой асуудлаар Төрийн байгуулалтын байнгын хороонд нэр бүхий манай ажилчид гомдол гаргасан байдаг юм. Тэгээд мөн бусад газрууд ч гэсэндээ гомдол гаргаж байгаа хүмүүс бол бий. Чи тийм гомдол гаргасан, тэгсэн ингэсэн гэдэг байдлаар хүмүүстэй хандаж дарамт шахалт үзүүлэх, ажлаас чөлөөлсөн, цалин хөлсийг нь бууруулсан тийм тохиолдол бол байхгүй. Хойшид ч гэсэн ийм явдал бол гарахгүй гэдгийг хэлэх байна.

**Ж.Мөнхбат:** Гишүүд ажлын хэсгийн тайлан, санал дүгнэлттэй холбогдуулж асуулт асууж дууслаа. Үг хэлэх гишүүн байна уу? Пүрэвдорж гишүүн, Ганболд гишүүнээр тасаллаа. Нямаагийн Энхболд гишүүн.

**Н.Энхболд:** Ажлын хэсгийн тайлантай танилцлаа. Ер нь ойлгомжтой байсан дөө. Яг нарийн ширийн юмнуудыг нь л эд нар гаргаж ирж байгаа болохоос яагаад ажил нь явахгүй байна, яагаад тийм нөхцөл байдал үүсээд байна гэдэг нь бол ойлгомжтой байсан юм. Ажлын хэсгийн дүгнэлтүүд, зөвлөмжтэй, дүгнэлтүүдтэй санал нэг байна. Зөвлөмжүүдийг нь хэрэгжүүлэх тал дээр Байнгын хороо ажиллах ёстой гэж бодож байна. Улсын Их Хурал бол Монголын Үндэсний Олон Нийтийн Радио Телевизтэй харилцахдаа зөвхөн удирдах зөвлөлөөр л дамжуулж харьцах ёстой юм, байгаа юм. Үндэсний зөвлөлөөр, бусдаар бид нар тэр байгууллагын дотоод хэрэгт оролцоод гүйгээд байх шаардлага ерөөсөө байхгүй. Хуулийнх нь агуулга тийм. Яагаад тийм юм хийсэн юм гэхээр ерөөсөө улс төрөөс ангид байх шалтгаанаар биеэ даагаад төрийн биш энэ чинь тийм ээ, хувийн биш ийм тусгай статустай байгууллага бий болгоод. Тэр нь өөрөө өөрийгөө удирдаад явах хэмжээнд үйл ажиллагааг нь зохицуулж байх үүднээс Улсын Их Хурлаас Үндэсний зөвлөлийг нь байгуулж өгөөд Үндэсний зөвлөл ийм үүрэгтэй байна. Энэ байгууллага өөрөө ийм зорилго, хуулиар ажиллана гээд л ингээд гаргачихсан. Энэнийхээ дагуу л бид нар бол Үндэсний зөвлөлтэй нь л юм ярих хэрэгтэй. Үндэсний зөвлөлийн ажил болохгүй байна гэж байгаа бол тэнд байгаа хүмүүс гэхээс нь илүү, тэгвэл хуульд нь ямар зохицуулалт хийж энэ Үндэсний зөвлөл нь Монголын Үндэсний Олон Нийтийн Радио Телевизийг яг олон нийтэд үйлчилдэг байгууллага болгож удирдаж чадах вэ гэдэг ийм л нөхцөл байдлыг нь бид нар хуулиар бий болгож өгөх ёстой.

Энэ хуулийг гаргахад бас түрүүчийн хуулийг нь гаргахад оролцож байсан юм. Бас дутуу хүтүү зүйлүүд нэгдүгээрт анх удаа гарсан хууль. Мэдээж дутуу хөтүү зүйлүүдээс нь байсан байх. Хоёр дээр хэрэгжүүлэх дээрээ ч гэсэн энэ дээр бас сая хэн нь хэлчхэв. Зарим тохиолдолд бид нар яг үнэнийг хэлэхэд хуулиас гадуур хууль бус юм болж байхад нүдээ аниад л ингээд л явуулдаг байсан л гэж байна шүү дээ. Тэгэхээр магадгүй тэр үед нүдээ анилгүйгээр хуулийн дагуу ингэх ёстой гэдэг шаардлагыг нь хамаагүй тэр хуулиараа дагуулаад Их Хуралд тавиад ингээд ингээд өгөөч гээд ингээд явсан бол, илүү эрчимтэй явсан бол ойлгуулаад явсан бол заавал хууль зөрчигдчихөөд л сүүлд нь бид нар бие биедээ ийм юм яриад сууж байх нөхцөл байдал үүсэхгүй байх байсан байх гэж бодож байна.

Тэгэхээр ерөөсөө хуулиа боловсронгуй болгох тал дээр л Байнгын хороо анхааръя. Ажлын хэсэг байгуулаад, тэнд нь хүмүүсээ оруулж байгаад хуучин хуулиас маань юу нь болохгүй байж уу, юу нь болж байж үү гэдгийг нь үзээд тодорхой тодорхой зүйлүүд харагдаж байна л даа. Үнэхээр хяналтын зөвлөл гэдэг бол тэр юунаасаа тусдаа юм байхгүй бол ер нь аливаа байгууллага тийм л байдаг шүү дээ. Хянадаг нь тусдаа байхгүй бол өөрөө өөрснийгөө хянана гэж юу байх вэ гэх мэтчилэн.

Санхүүгийн хараат бус байдалтай нь холбоотой реклам чимэглэлтэй холбоотой. Тэгээд яг тэр Үндэсний зөвлөл, гүйцэтгэх удирдлага хоёрын хоорондын зааг ялгааг нь их сайн гаргаж өгсөн нэлээд олон зүйлүүд тодорхой биш байна гэж яриад байна. Тэрүүнийг нь хэрэв манайхаас ингээд ажлын хэсэг гаргаад ажиллавал ойлгомжгүй байна, тайлбаргүй байна, шүүхэд хүртэл хандаж байсан гэж ярьж байна шүү дээ. Тэгээд тэр тэр юмнуудыг, энэ мөрдөж ирсэн хугацаандаа ямар тохиолдол үүсээд, яагаад болохгүй байсан юм гэдгийг нь тэр ажлын хэсэг сайн судлаад тэгээд энүүнийг нь цаашаа нэг мөр ойлгомжтой болгоод явах энэ тал руугаа л хэдүүлээ ажиллая гэж бодож байна. Нэг их өөр олон юм яриад байх хэрэг алга. Зүгээр Чилаа сая хэлж байх шиг байна. Тэр үед хууль гарахад бас хамтарсан засаг байсан учраас иймэрхүү агуулгатай хууль болсон гэж. Одоо ч тийм агуулгатай хууль гарна. Ерөөсөө биеийг нь даалгая, улс төрөөс хараат бус болгоё, хууль гаргана гэж хуульд нэмэлт, өөрчлөлт орвол санхүүгийн хараат бус байдлыг нь баталгаатай болгож өгье. Улс төрөөс хараат бус юмыг нь баталгаатай болгож өгье. Тэгээд тэр Үндэсний зөвлөл нь өөрөө бүх хариуцлагыг Их Хурлын өмнө, олон нийтийн өмнө, сүүлийн үед хүмүүс их дуртай болчхоод байгаа үг нөгөө юм л бол ард түмэн гэж ярьдаг юм. Ингээд ард түмний өмнө хариуцдаг энэ тогтолцоо руу нь л хэдүүлээ хийж өгье гэж бодож байна.

Ажлын хэсгээс гарсан тэр гүйцэтгэх удирдлагатай холбоотойгоор Засгийн газартай холбоотой зүйлүүдийг бол анхаарах хэрэгтэй. Энэ улсууд бас Улсын Их Хурал бол ер нь ямар ч асуудлыг авч хэлэлцэх эрхтэй. Тэр тусмаа ингэж олон нийтийн толгойтой ажилладаг, ухамсартай, ажилладаг, үзэгч сонгогчдын ертөнцийг үзэх үзэл бодол, байр суурийг тодорхойлоход тодорхой хэмжээгээр оролцдог. Тэгээд өнөөдөр хэд…/минут дуусав.

**Ж.Мөнхбат:** Энхболд гишүүн нэмэлт тодруулга минут өгье.

**Н.Энхболд:** Бас ийм алдаатай, дутагдалтай доголтой байгаа ч гэсэн Үндэсний Олон Нийтийн Радио Телевиз бол Монголчуудын энэ үзэл бодлыг тодорхойлох, байр суурийг нь бий болгох, нийгмийн уур амьсгалыг бүрдүүлэхэд бол маш том үүрэгтэй хэвээрээ л байгаад байгаа юм. Хэвээрээ л байж байгаа. Аргагүй том байгууллага, аргагүй том түүхтэй, уламжлалтай, бахархвал бахархах юмтай ийм байгууллага байхгүй юу. Тийм учраас бид нар энэ үүнийг нь бодоод өнөөдөр ингэж онцгой анхаарал тавьж, ажлын хэсэг гаргаж, хуульдаа өөрчлөлт оруулахгүй бол болохгүй юм байна гэдэг дүгнэлт хийх хүртэл хэмжээнд л ажиллаж байгаа.

**Ж.Мөнхбат:** Пүрэвдорж гишүүн.

**Б.Пүрэвдорж:** Тэгэхлээр би бол радио сонсох дуртай. Тийм ч учраас энэ ажлын хэсгийнхэн очиж Үндэсний Радио Телевизийн дээр очиж ажиллахад бол 1 тэрбум төгрөгөөр энэ радиогийн цацалтыг дэмжих тоног төхөөрөмжийг улсын төсөв дээр суулгах талаар санаачлаад манай ажлын хэсгүүд бас энэ дээр хамтарч энэ ирэх оны төсөв дээр суулгах ажлыг хийхээр болсон гэдгийг бас энэ сонсож суугаа радио, телевизийн ажилчдад хэлье гэж бодож байна.

Тэгэхлээр энэ ажлын хэсэг дээр би дүгнэлтэд гарын үсэг зурсан. Гарын үсэг зурсан бас нэлээн сайн дүгнэлт болсон гэдгийг бас нэгдүгээрт хэлье. Тэгэх дээр жишээ нь юу байдаг юм 2021 оноос хойш гүйцэтгэх удирдлага нь өөртөө зориулаад журмаа өөрчилж байгаад 480 гэрээ байгуулсан. Энэ бол буруу байна гэдэг энэ дүгнэлтийг бол дэмжээд би гарын үсэг зурсан. Жишээ нь хууль өөрчилж байгаад төсвийн зарцуулалтаа өөрөө хийдэг болъё, сангийн яаман дээр барьж очдог биш өөрсдөө зарцуулалтаа хийдэг болъё гэдгийг би бол дэмжихэд бэлэн байгаа.

Реклам, зар сурталчилгааны 2 хувийг өсгөх талаар, тэгж байж уран бүтээлчид илүү сайн контент үйлдвэрлэх энэ боломжийг гаргаж өгөхийн тулд энийг өөрчлөхийг бол дэмжихэд бэлэн байгаа учраас би гарын үсэг зурсан. Төсвийн дэмжлэг улсын төсвөөс тодорхой хэмжээний дэмжлэг өгч байж энэ том айлыг бас л илүү хүчтэй, илүү нэг талыг барихгүй ийм мэдээллийг явуулна гэдэгт итгэж байгаа учраас энэ төсвийн дэмжлэгийг нэмж олгох ёстой гэдгийг хуульд сууж байгаа юу өгье гэдэг энэ асуудлыг дэмжиж байгаа юм.

Тэгээд 2001 онд доллар мянга нэг зуу байж байхад мянга нэг зуугаар тогтоосон энэ хураамжийг өдийг хүртэл солиогүй. Маш их тийм ур хүчтэй сайн уран бүтээлүүдийг гарч байхад тэрийг мянга нэг зуухан төгрөгөөр үзнэ гэдэг бол үнэхээр бага үнэ байгаа юм. Хүмүүс зарим нь шүүмжилдэг. Тэгэхдээ энэ төлбөрийг нэмж байж л энэ санхүүжилт сайжирч байж энэ радио, телевиз илүү сайн уран бүтээл хийнэ гэдэгт эргэлзэхгүй байгаа учраас ийм ийм хуулийн өөрчлөлтийг хийхэд бол би хоёр гараа өрөөгөөд дэмжинэ гэж бодож байна.

Тэгээд энэ ажлын хэсгийн дүгнэлтээр нэг зүйл дээр бол жишээ нь ялангуяа санал нийлэхгүй байгаа. Би ажлын хэсэг дээр зарчмын зөрүүтэй санал гаргасан. 3 хүнийг энэ ажлын хэсэг юу Үндэсний зөвлөлөөс эргүүлэн татах энэ саналыг гаргасан боловч харамсалтай нь дэмжигдээгүй. Тэгэхлээр ер нь бол энэ маш их олон хуралдаж байна. Ер нь бол нэг төсөв баталж өгөөд л тэгээд л зайгаа барихгүй хэтэрхий олон хуралдаж байгаа учраас энэ гүйцэтгэх удирдлага энэ зөвлөл хоёрын хооронд асуудал үүсээд байна гэж бодож байгаа.

Тэгэхээр энэ ажлын хэсгийн дүгнэлтээс нэг сайн, нэг юм нь ерөөсөө сайн гарсангүй л дээ. Энэ телевизээр нэг хүн гардаг, тэгээд нэг хэсэг намыг ерөөсөө эрх баригчдын мэдээллийг гаргадаг, бусад мэдээлэл гардаггүй ийм зүйл дээр ерөөсөө дүгнэлтэд санал болгосон боловч харамсалтай нь оруулсангүй.Тийм учраас цаашдаа хуульд өөрчлөлт оруулах замаар энэ хуулийн ажлын хэсэгт орж энэ радио, телевизийн энэ үйл ажиллагааг сайжруулах талаар ажиллана гэдгийг хэлье. Баярлалаа .

**Ж.Мөнхбат:** Ганболд гишүүн, Пүрэвдорж гишүүн чухал саналууд гаргасан байна.

**Г.Ганболд:** Уучлаарай. Би бас хажууд хэлэлцүүлэгтэй байж байгаад сая асуулт эд нарын заримыг нь бол давхардаж магадгүй шүү. Ажлын хэсэгт ороод бид нар бол бас тодорхой цаг хугацаанд бас идэвхтэй ажилласан. Ер нь бол ажлын хэсгүүд орж ирээд л баахан болох, болохгүй юм ярьдаг бол бид нар бол илүү, магадгүй энэ Үндэсний Олон Нийтийн Телевизийн зовлонг нь илүү мэддэг хүмүүсийн нэг болж байх шиг байна. Одоо бүр төсөв ярихаар эдний төсвийг нэмүүлэх, төсвийн тодотголоор хасуулахгүй гээд нийлээд гүйж байдаг л боллоо л доо. Тэгээд ер нь бол очоод үзэхээр бол эдний зовлон бол яг төсөв юм байна лээ.

Сүүлийн жилүүдэд Сангийн яамнаас ингээд төсвийг нь өгдөг хараат болгочихсон. Тэгээд бараг нэг гүйцэтгэл нэг барилгын компани нэг төсвийн гүйцэтгэл бичиж очиж авч байгаа юм шиг ингээд л гуйгаад л, тэгээд л баахан гарын үсэг тойрч байж мөнгийг нь өгдөг. Тэгээд ерөөсөө эднийх бол нэг их тийм Үндэсний зөвлөл, гүйцэтгэх удирдлагын зөрчил гэхээсээ илүүтэй төсөв байхгүй. Төсөв байхгүйгээсээ болоод ажилчдынхаа цалинг ерөөсөө нэмж чадаагүй. Тийм учраас ажилчид нь мэргэшсэн ажилчид нь өөр ижил төрлийн өндөр цалин амласан байгууллагууд руу явчихдаг. Тэрнээсээ болоод ингээд хамт олон тогтворгүй юм шиг болчихсон. Тэгээд төсөвгүйгээс болоод нийгмийн даатгалын шимтгэл ч юм бусад юмнуудаа төлөөгүйгээс болоод ажилчид нь ерөөсөө жаахан ингээд гүйцэтгэх удирдлага руугаа нэг иймэрхүү өөрсдийг нь ингээд төсвөө авч ирж чадахгүй байна, өмнөх удирдлагуудтайгаа харьцуулаад төсөв баталбал хамгаалж чадахгүй. Төсвөө батлуулж чадахгүй байна гэдэг ийм л байдлаар яваад байгаа учраас цаашдаа бол бид нар энэ Их Хурлаас энэ ирэх оны төсөв батлахад л бол ерөөсөө төсвийг нь бол бие даалгаад өөрсдөд нь өгөх хэрэгтэй юм байна лээ шүү дээ.

Тэгж л явахгүй бол энэ төсвөө ингээд өөр газраас авдаг байдлаар бол явахгүй. Тэгээд ер нь цаашдаа бол энэ үндэсний сая түрүүн Нямаагийн Энхболд гишүүний хэлж байгаа зөв л дөө. Энэ хуульд бол энэ үндэсний олон нийтийн статусыг бид нар бол эргэж харах ёстой юм байна лээ. Ер нь үндэсний олон нийтийн статусыг зөвхөн мэдээллийн сувагт нь өгөөд л, бусдыг нь бол цэвэр арилжааны хэлбэр рүү би бол оруулаад явах ёстой юм байна гэж бодож байгаа юм.

Нэгдүгээр суваг нь зөвхөн мэдээллийн суваг нь л үндэсний олон нийтийн бусад нь бол ямар нэвтрүүлэг хийнэ үү, тэр контент байна уу, реклам сурталчилгаагаа өдрийн хэдэн цагаар гаргана уу тэр чинь өчнөөн олон 5 суваг байгаа байхгүй юу. Бүгд адилхан хүн хүчний нөөцтэй, техник хэрэгсэлтэй. Тэгээд тэрийг нь бол ингэж чөлөөлж өгөөд явах нь бол илүү оновчтой юм байна гэж бодож байгаа юм. Тэгээд тэрийг бол энэ хууль дээр бол бид нар бас хийх ёстой юм байна гэж ингэж үзэж байгаа.

Дараагийн асуудал бол эднийх бас олон албан хаагчидтай Монголын орчин цагийн бүхий л түүх баримтууд эднийд л явж байгаа. Тийм учраас ирэх оны төсөв дээр тэр сая Пүрэвдорж гишүүний хэлсэн энэ архивын бүх нэвтрүүлэг, кинонуудыг архивжуулах тоон системд шилжүүлэх цаашлаад энэ үндэсний радиогийн дамжуулах суваг ч үндсэндээ манайх л бараг аналоги шахуу бусад нь бүгдээрээ тоон системд шилжчихсэн юм байна лээ шүү дээ.

Манай Хонхорын станц ч гэдэг юм уу тэр чинь бүгдээрээ хуучнаар аналог. Тэгээд нөгөө том улайсах лампууд нь олдохоо больчихсон. Тэр утгаар нь нөгөө хүчин чадлаа багасгаад жоохон хүрээнд ингээд цацдаг болчихсон юм байна лээ. Тэгээд тэр нь бол яг дүнгээрээ ингээд өндөр дүнгээр бүгдийг нь ингэж тавиад тэр нь жаахан төсөв дээр том юм шиг харагдаад байгаа боловч ирэх оны төсөв дээр зөвхөн Хонхорыг, тэрний дараагийн төсөв дээр Баян-Өлгийг ч юм уу ингээд ээлжит дараагаар шийдэх юм бол 1 жил бол 1 тэрбум гаруйхан төгрөгөөр 1 радио станцыг тоон систем рүү шилжүүлээд явах ийм боломжтой юм байна лээ.

Тэгээд энийг бас цаашдаа ер нь бол Их Хурлаас бас тодорхой хэмжээгээр дэмжлэг үзүүлэхгүй бол ерөөсөө нэг ийм өөрсдөө орлого олоод л, тэнд л нэг бөөн орлого, ашиг сонирхол яваа юм шиг мөнгөний нүдээр бидийг хараад байх юм бол энэ байгууллага явахгүй юм байна лээ шүү гээд дэмжиж ажиллах ёстой юм байна лээ гэдгийг хэлье.

**Ж.Мөнхбат:** Гишүүд санал, үг хэлж дууслаа. Тэгэхээр 2 санал хураалт байгаа.

Нэгдүгээрт хуульд өөрчлөлт оруулах ажлын хэсэг байгуулна.

Хоёрдугаарт чиглэл өгөх тухай Байнгын хорооны тогтоол батална.

Тэгэхээр манай Үндэсний зөвлөлийн гишүүд ирсэн сууж байна. Гүйцэтгэх удирдлага, хяналтын зөвлөл ирсэн байна. Та бүхэн маань цаашдаа нэг зүйлийг анхаараарай. Улсын Их Хурал, Төрийн байгуулалтын байнгын хороон дээр ийм хэмжээнд ирж ажлын хэсэг байгуулж, шалгуулж ийм хэмжээнд иртлээ та бүхний үйл ажиллагаа доголдсон. Эндээ анхаарал хандуулж, энийгээ засаж, сайжруулж ажиллаарай. Хоёр, гурван Үндэсний зөвлөлийн гишүүнээ эргүүлэн татуулах санал гаргах хүртлээ асуудал энд хүрч ирж. Харин ч Төрийн байгуулалтын байнгын хороо, ажлын хэсэг энэ удаа бол та бүхэнд ер нь бол боломжийн гэж хэлж болохоор ингээд бас хандаж байгаа шүү. Анхааруулж байгаа.

Цаашдаа Улсын Их Хурлын хяналт шалгалтын хууль батлаад хэрэгжээд эхэлсэн. Нэр бүхий Их Хурлын гишүүд санал гаргаад Түр хороо байгуулах юм бол ямар ч үндэсний хэмжээний асуудалтай ийм асуудал дээр бол хяналт шалгалтыг хийх бүрэн эрх нь нээлттэй болсон гэдгийг хэлье. Тийм учраас бол та бүхэн энэ тайлан, дүгнэлт зөвлөмжид гарсан зүйлүүдийг сайн ажил хэрэг болгож, алдаа дутагдлаа засаж өөрсөд дундаа, дотооддоо байгаа энэ асуудлаа шийдэж ажиллах хэрэгтэй.

Үйлдвэрчний эвлэл 10 жил нэг удирдлага ажиллаж байгаа гэж түрүүн тайланд дурдаж байна лээ. Тэр үйлдвэрчний эвлэл ажилчдынхаа эрх ашгийн төлөө л ажилладаг, дуугардаг, тэмцдэг байгууллага. Дандаа удирдлагын бүрэлдэхүүний төлөө нэг удирдлагыг нөгөөгөөр солих юм уу, нэг өдөр хэсэг хүмүүсийг хамгаалах юм уу, нэг хэсэг хүмүүсийг үгүйсгэх ч гэдэг юм уу ийм байдлаар улс төржсөн байдлаар ингэж ажиллаж иржээ, ажиллаж байна. Энэ дүгнэлт нь сая дурдагдаж байна.

Хяналтын хороогоо Үндэсний зөвлөл дотроосоо баталдаг, байгуулдаг энэ асуудлыг өөрчилнө. Дээрээс нь нийгмийн даатгалын өр шир гээд 1.9 тэрбум төгрөгийн өр ширний асуудал овоорчихсон байна шүү дээ. Энэ асуудлаа яаж шийдэх юм. Жишээлбэл одоо тухайн үед Эрдэнэбатын Засгийн газар ажиллаж байхад танай Үндэсний Олон Нийтийн Радио Телевизийг дэмжиж улсын төсөв дээр 8.3 тэрбум төгрөгийг тавьж өгч байж жилийнх нь нөгөө нэг төсвийн орлогоос юунаас нь зардлаас нь гадна шүү дээ. Тэгж байж энэ техник, тоног төхөөрөмжийн чинь шинэчлэлийг хийсэн санагдаж байна, тийм ээ? Ингээд явж байгаа. Дээрээс нь ард түмний татварын мөнгө, аж ахуйн нэгжийн татварын мөнгөөр төсвөөс та бүхэн орлого олж байгаа, дээрээс нь хураамж аваад.

Тийм учраас бол энэ санхүү, хөрөнгө мөнгөтэй, зарцуулалттай холбоотой энэ асуудал дээр анхаарах хэрэгтэй. Сая Пүрэвдорж гишүүн тэр 480 гэрээ энэ тэр гээд ярьж л байна. Тийм учраас энэ Аудитын ерөнхий газрын аудитын шалгалтыг танайд оруулж ажиллуулах ийм нөхцөл байдал бас үүсэж байгаа юм байна лээ. Тэгээд ингээд анхаарах юмнууд байна. Тийм учраас энэ дотоодынхоо талцал хэрүүлээ боль. Энд манай Төрийн байгуулалтын байнгын хорооны нэг ч гишүүн, тэнд нь очоод дарга, цэрэг хийчихье, хэн нэгэн даргыг нь огцруулаад хэн нэгэн дарга цэрэг тавьчихъя, эсвэл төсөв мөнгөнөөс нь авчихъя, эсвэл тэрийг нь болохгүй энийг нь больё, зурагт нэвтрүүлгээр өөрийгөө рекламдаад, сурталчлаад өгөөд, гаргаад өгөөч гэдэг ийм хандлага байхгүй ээ байхгүй шүү. Хөдөө орон нутагт томилолтоор ажиллахаараа нэг мэдээний нэг, сэтгүүлч, зураглаач хоёр л дагуулж явж байгаа байх, өөр юм байхгүй. Ийм л байдалтай ажиллаж байгаа.

Тийм учраас бол энд нэг их энэ Төрийн байгуулалтын байнгын хорооны гишүүдийн ашиг сонирхлын зөрчил гээд байх юм бол байхгүй. Өчигдөр танай дээр тэр мэдээ хийсэн зарим нөхдүүд чинь энэ 2 тэрбум төгрөг манай байгууллагын төсөв хөрөнгөөс хасагдлаа. Энэ Их Хурлын гишүүд л өөрсдөө аваад юу яачих шиг боллоо. Өөрсдөө л авчих шиг боллоо, Их Хурлыг тараах хэрэгтэй гэсэн байр суурь хүртэл илэрхийлсэн ийм асуудлууд бас сонсогдсон шүү. Улсын Их Хурлаас өөрсдөө удирдлага нь томилогдож, бүрэлдэхүүн нь батлагдаж очдог, хуулиа батлуулж очдог хүмүүс ийм юм яриад сууж байж бас болохгүй байх. Тийм. Төсвийн тодотголын асуудлыг Засгийн газраас өргөн бариа ч үгүй байна. Харин ч энийг бүлэг дээр, олонхын бүлэг дээр ярихад танай олон нийтийн статустай байгууллага учраас хөөрхий минь төсөв хөрөнгийг нь бас танаж хүнд байдалд оруулаад яах вэ гэдэг ийм асуудлыг нэр бүхий гишүүд, хүмүүс бас ярьж ингэж байсан гэдгийг бас хэлье гэж бодож байна.

Тэгээд тийм учраас та бүхэн энэ өөрсдөө дүгнэлт хийх болжээ манай Үндэсний зөвлөлийнхөн. Тэгээд энэ Үндэсний зөвлөл дээр байгаа энэ асуудлаа цэгцэл. Хэрвээ цэгцлэхгүй бол дараагийн удаа төрийн, Улсын Их Хурлын гишүүдийн хяналт шалгалтын Түр хороо байгуулагдаж очих магадлал үүсэх ч ийм боломжтой шүү. Хуулийн дагуу эрхтэй болсон. Энэ дээрээ анхаарч ажиллаарай гэдгийг та бүхэнд хэлье.

Бейсен гишүүн яасан, үг хэлэх гээд байгаа юм уу та? Үг хаачихсан даа. Уучлаарай үг хаасан байна. Бейсен гишүүн картаа хийсэн юм уу? Үгээ хэлчих. Та юу яачих, санал, хүсэлт хаачихсан учраас ажлын хэсэг байгуулах тогтоолын төсөл хэлэлцэнэ. Тэн дээр үг хэлчих.

**Б.Бейсен:** Одоо зүгээр хэлье би. Ийм байгаа л даа эрхэм гишүүд уучлаарай дарга нар. Сая байнгын хорооны хурал давхацчихлаа оройтож орж ирээд. Ийм асуудал байгаа л даа. Өлгийн 1 цагийн Казах хэлний нэвтрүүлэг байгаа. Аймгийн радио нэвтрүүлгийн газар, телевиз гээд байгаа аймгийн. Тэгсэн чинь Үндэсний Радио Телевизийн харьяа ч биш тэгээд тэрний төсөв хасагдсан байна. Сая аймаг руу орон нутагт ажиллахад тэрийг нь тавьж байна. 200 сая төгрөгийн төсөвтэй юм байна. 20 хэдэн хүн ажилладаг, тэр сэтгүүл гаргадаг. 1 цагийн Казах хэлний нэвтрүүлэг явуулдаг, телевиз нь хаагдчихсан. Энийг бол үндэсний цөөнхийн онцлогийг харгалзаж үзээд Олон Нийтийн Радио Телевизийн энийг нэг харьяанд аваад төсвийн санхүүжүүлэх талын асуудлыг дэмжиж өгөөч гэсэн ганц хүсэлт байна. Тэрийг хэлэх гэсэн юм. Баярлалаа.

**Ж.Мөнхбат:** Бейсен гишүүн хүсэлт гаргаж байгаа юм байна шүү. Ингээд ийм ийм зүйлүүдийг манай Үндэсний зөвлөл, гүйцэтгэх удирдлага та бүхэн анхааралдаа авч ажиллаарай.

Ингээд Монгол Улсын Их Хурлын Байнгын хорооны тогтоол ажлын хэсэг байгуулах тухай, Монгол Улсын Их Хурлын тухай хуулийн 23 дугаар зүйлийн 23.2.14 дүгээр заалт, 25 дугаар зүйлийн 25.6 дахь хэсгийг тус тус үндэслэн Төрийн байгуулалтын байнгын хорооноос тогтоох нь:

1.Олон нийтийн радио, телевизийн тухай хуульд өөрчлөлт оруулах тухай хуулийн төслийг боловсруулах үүрэг бүхий ажлын хэсгийг дараах бүрэлдэхүүнтэй байгуулсугай. Ажлын хэсгийн ахлагч Баатарбилэг, Улсын Их Хурлын гишүүн, ажлын хэсгийн гишүүн Нямаагийн Энхболд, Мөнх-Оргил, Ганболд, Пүрэвдорж.

2.Ажлын хэсэгт мэргэжил, арга зүйн туслалцаа үзүүлэх холбогдох байгууллагын албан тушаалтныг тухай бүр татан оролцуулахыг ажлын хэсэгт зөвшөөрсүгэй гэсэн тогтоолын төсөл байна.

Тогтоолын төсөлтэй холбоотой асуулт, санал байна уу? Алга байна. Дэмжье гэдэг саналын томьёоллоор санал хураалт явуулъя. Санал хураалт. 13-аас 10 гишүүн дэмжиж 76.9 хувийн саналаар санал дэмжигдлээ.

Энэ ажлын хэсэг Үндэсний олон нийтийн радио, телевизийн хуульд өөрчлөлт оруулна. Ер нь бол энэ ажлын хэсэг байгуулаад энэ Үндэсний Олон Нийтийн Радио Телевиз дээр асуудал үүсэхэд шаардлагатай бол Үндэсний зөвлөлтэй байх юм уу, байхгүй юм уу цаашдаа гэдэг асуудлыг ч ер нь хуулийн ажлын хэсэг дээр ярих ийм нөхцөл байдал үүсэх нь байна гэдэг юмыг зарим гишүүд ярьж байсан.

Тэгэхээр манай Үндэсний зөвлөлийн гишүүд та бүхэн энийг анхааралдаа авч ажиллаарай. Ийм хэмжээнд хүртлээ та бүхэн хариуцлага алдаж, энэ байгууллагын хуулийг хөндөхөд, өөрчлөлт оруулахад өөр аргагүй болтлоо ажиллаж байгаа гэдэгтээ дүгнэлт хийгээрэй.

Хоёр дахь тогтоол. Монгол Улсын Их Хурлын Байнгын хорооны тогтоол, чиглэл өгөх тухай, Монгол Улсын Их Хурлын тухай хуулийн 23 дугаар зүйлийн 23.2.14 дэх заалт, Монгол Улсын Их Хурлын хяналт шалгалтын тухай хуулийн 8 дугаар зүйлийн 8.6 дахь хэсгийг тус тус үндэслэн Монгол Улсын Их Хурлын Төрийн байгуулалтын байнгын хорооноос тогтоох нь:

1.Төрийн байгуулалтын байнгын хорооны 2022 оны нэгдүгээр сарын 17-ны өдрийн 4 дүгээр тогтоолоор байгуулагдсан Олон нийтийн радио, телевизийн тухай хуулийн хэрэгжилттэй танилцах, хянан шалгах үүрэг бүхий ажлын хэсгийн санал дүгнэлтийг хэлэлцсэнтэй холбогдуулан дараах арга хэмжээг авч хэрэгжүүлэхийг Монгол Улсын Засгийн газар, Ерөнхий сайд Л.Оюун-Эрдэнэ-д даалгасугай гээд нөгөө энэ 2001 оны Радио, телевизийн хэрэг эрхлэх газар хуучин нэрээр даргын 203 тушаалыг шинэчлэхээс авхуулаад 4, 5 заалт саяын энэ санал, дүгнэлт, зөвлөмж дээр дурдагдсан.

2.Олон нийтийн радио, телевизийн тухай хуулийн хэрэгжилтийг хангах хүрээнд дараах арга хэмжээг авч хэрэгжүүлэхийг Олон Нийтийн Радио Телевизийн Үндэсний зөвлөлд үүрэг болгосугай гээд саяын мөн ажлын хэсгийн санал, дүгнэлт дээр гарсан, Тийм нэг 10-аад саналууд, зөвлөмжүүд байна.

3.Олон нийтийн радио, телевизийн хууль тухай хуулийн хэрэгжилтийг хангах хүрээнд дараах арга хэмжээг авч хэрэгжүүлэхийг Олон Нийтийн Радио Телевизийн захиралд үүрэг болгосугай гээд. Ингээд захирал, гүйцэтгэх удирдлагад зориулсан, яасан 11,12 хоёр орчим ийм зүйл заалттай ингээд

4.Энэ тогтоолын хэрэгжилтэд хяналт тавьж ажиллахыг Монгол Улсын Их Хурлын Төрийн байгуулалтын байнгын хорооны ажлын хэсэгт даалгасугай гэсэн тогтоолын төсөл байна. Чиглэл өгөх тухай. Асуулт, саналтай гишүүн байна уу?

**Ж.Мөнхбат:** Энхболд гишүүн.

**Н.Энхболд:** Их хурлаас Үндэсний Олон Нийтийн Радио Телевизийн гүйцэтгэх удирдлагад үүрэг өгчхөж болохгүй. Энэ үүнийг нь тэр Үндэсний зөвлөлөөр нь дамжуулж өгье тэр юмнуудаа. Ийм ийм арга хэмжээ ав гэхийг энэ хуультай.

**Ж.Мөнхбат:** Тийм, тогтоолын төслийг хуульд нийцүүлье гэж байгаа юм байна. Үндэсний зөвлөлд үүрэг өгнө, Үндэсний зөвлөл гүйцэтгэх удирдлагадаа үүрэг өгнө. Тийм байдлаар редакцын засвар хийгээд тогтоолын төслийг баталъя гэдэг саналын томьёоллоор санал хураалт явуулъя. 13-аас 9 гишүүн дэмжсэн. Мөнхцэцэг гишүүн дэмжсэн шүү. Санал дэмжигдлээ тогтоол батлагдлаа.

Ингээд Үндэсний зөвлөл, гүйцэтгэх удирдлага, Улсын Их Хурлын Төрийн байгуулалтын байнгын хороонд бид нар өмнөх Байнгын хороон дээр нэг зүйл ярьсан, тийм ээ? Тэр юу вэ гэхээр ажлын хэсгийн санал, дүгнэлт, зөвлөмжийг хэлэлцсэний дараа Төрийн байгуулалтын байнгын хороон дээр Үндэсний зөвлөлийн юу, Үндэсний Олон Нийтийн Радио Телевизийн тайлан, мэдээллийг сонсоно гэж байгаа.

Ерөнхийлөгчийн Тамгын газар, Улсын Их Хурлын Тамгын газар, Засгийн газрын Хэрэг эрхлэх газар, Төрийн байгуулалтын байнгын хороонд тайлангаа тавьдаг. Төрийн албаны зөвлөл бас тайлангаа, мэдээллээ ирүүлдэг. Тийм учраас Үндэсний Олон Нийтийн Радио Телевизийн тайлан, мэдээллийг жичид нь товлож, зарлаж Төрийн байгуулалтын байнгын хороон дээр сонсох нь гэдгийг бас хэлье. Аудитын ерөнхий газрын бас аудитын шалгалт оруулах ийм зүйлийг Аудитын ерөнхий газарт чиглэл болгох ийм шийдвэрүүд гарч байгаа гэдгийг хэлье. Ингээд үйл ажиллагаагаа эрчимжүүлж, хууль хэрэгжүүлж, ёс суртахуунтай, хариуцлагатай ажиллахыг та бүхэнд чиглэл болгож байна.

Төрийн байгуулалтын байнгын хорооны хэлэлцэх асуудал дууссан тул өнөөдрийн хуралдаан өндөрлөж байна.

**Дууны бичлэгээс буулгасан:**

ХУРАЛДААНЫ ТЭМДЭГЛЭЛ

ХӨТЛӨХ АЛБАНЫ

ШИНЖЭЭЧ Д.ОТГОНДЭЛГЭР